Юртимизда Қуръони Каримни кейинги авлодга бекаму кўст етказишда беминнат хизмат қилган ҳофизи Қуръон устозлардан бири андижонлик Ортиқ қори дада бўладилар. У киши ўтган асримизнинг энг оғир даврларида Қуръони Каримга хизмат қилган ҳофизи Қуръонлардан бири эдирлар.\nОртиқ қори дада Оҳун ўғли 1884 йили 4 августь куни Андижон шаҳрида «Бобо Саъдуддин» (халқ тилида «Бувасадин») қабристони яқинидаги «Шовва» маҳалласида, оддий деҳқон хонадонида дунёга келади. Ортиқ қори дада ҳалқ орасида «Аъмо қори», яъни «Кўр қори» номи билан машҳур бўлганлар.\nОртиқ қори дада етти ёшлик вақтида қизамиқ касалига чалинади. Керакли чоралар кўрилишига қарамай, қори дадада касалликнинг асорати қолиб кетади ва шу сабабли кўз нуридан ажраб қолади. Отаси жажжи ўғлининг кўзларини қайтариш илинжида кўп саъй-ҳаракат қилади, аммо фойдаси бўлмайди.\nЎша пайтларда Қашқардан «Мавлавий Табиб» номи билан машҳур бўлган бир киши Андижонга келиб, табобат билан шуғилланаётган ва унинг муолажалари кўп касалларга фойда бераётган эди. Буни эшитган Охун ота етти ёшли аъмо ўғилини олиб, Мавлавий Табиб хузурига боради. Мавлавий моҳир табиб бўлиш билан бирга, Ислом илмларини ҳам мукаммал ўзлаштирган олим, доно киши эди. Ёш беморнинг ҳоли билан танишган табиб Охун отага: «Ўғлингизнинг кўзи тузалади, фақат харажати кўпроқ», дейди. Бу гапни эшитган Охун ота беҳад қувониб кетади ва: «Рост тузаладими? Бунинг учун мен ҳамма нарсага тайёрман. Бор-будим шу ўғлимники, унинг яхши бўлиши учун ҳеч нарсани аямаяман. Тортинмай айтаверинг, нима қилишим керак?» дейди. Шунда Мавлавий Табиб Оҳун отага: «Ўғлингизни қори қиласиз, Қуръонни ёд олдирасиз, ана шундагина унинг кўзи очилади», дейди. Табиб Оҳун отага ҳақиқий маънода эмас, балки мажозий маънода гапирган эди. Яъни у «Илм ва Қуръон билан ўғлингизнинг қалб кўзини очишингиз мумкин, холос», демоқчи эди. Зийрак Охун ота табибнинг гапини дарҳол тушуниб етади ва ўғлининг кўзи ёруғ оламни қайта кўра олмаслигини англайди. Табиб Охун отага жуда тўғри маслаҳат берган эди. Охун ота унинг маслаҳати билан ўғлининг қалб кўзини очиш тараддудига тушади.\nЎша даврда «Бобо Саъдуддин» қабристони яқинида бир масжид-мадраса ҳам бўлган. Қори даданинг яшаш жойи ҳам шу мадраса яқинида эди. (Бу илм даргоҳи то инқилоб даврига қадар фаолият олиб борган. Инқилобдан кейин мадраса большевиклар тарафидан оёқости қилиниб, бинолари бузиб юборилган.) Охун ота ўғли Ортиқ қорини мадраса қорихонасига олиб боради. Қорихонада Соли қори домла номли устоз талабаларга Қуръондан таълим берарди. Кексаларнинг айтишича, бу ерда юздан ортиқ талабалар Қуръон ёдлар эди. Охун ота жажжи ўғли Ортиқ қорини Соли қори домлага топширади. Ортиқ қори устози Соли қоридан Қуръонни 6 йил давомида ёдаки ўрганади ва 13 ёшида Қуръонни тўла ҳифз қилади. Ортиқ қори Қуръон қироатига моҳир ва ботажвид қори бўлиб етишди. Шу туфайли 14 ёшида қорихона талабаларига «Қорибоши» этиб тайинланади. Аъмо қори талабалар дарсини ёдаки текшириб, хато-камчиликларини тузатиб, устозига ёрдамлаша бошлайди. Шу тарзда қори дада то қорихона бузилиб, талабалар тарқатиб юборилгунга қадар қорихонада Қуръон хизматида бўлади.\nҚорихона фаолияти тўхтатилганидан кейин ҳам, турли тўсқинликларга қарамай, Ортиқ қори дада Қуръонга ҳизмат қилишни тўхтмади, фаолиятни ўз уйида давом эттирди. Мўмин-мусулмонларнинг фарзандларига қўни-қўшнилар кўмаги ила Қуръондан талим берди ва бу хизматни то охирги нафасларигача давом эттирди. У кишининг шогирдлари жуда ҳам кўп бўлган. Бир шогирдларининг таъкидлашича, устоз бир неча марта: «Қуръондан сабоқ берган талабаларим сони икки мингдан ортиб кетди», деб айтган экан.\nОртиқ қори дада кўзлари ожиз бўлишига қарамай, бировнинг кўмагисиз, ўзлари беш вақт намозга масжидга қатнар эдилар. Асосан уйлари яқинидаги «Уйғур» масжидида намоз ўқиганлар. Ёши улуғ кишиларнинг гувоҳлик беришларича, ўша даврларда имомлик қилган марҳум Абдураззоқ домла қори даданинг ҳолатларидан ҳайратга тушар экан ва: «Ортиқ қори дада ёмғирли кунларда ҳам жамоатга келардилар. Кўчалар лой, қори даданинг эса кўзлари ожиз. Шунга қарамай, у кишининг оёқ кийимлари лой бўлмас эди», деб ҳикоя қилар экан. Ортиқ қори дада жумъа намозидан олдин масжидда Каҳф сурасини тиловат қилиб берар эди.\nҚори даданинг марҳаматлик талабаларидан бири Исҳоқжон домланинг айтишича, қори дада одамларни оёқ товушидан танир эканлар. Шогирдларини ҳам оёқ товушларидан ажратар эканлар. Исҳақжон домла яна қуйидагича ҳикоя қилади: «Эллигинчи йиллардан олдин эди. Мен шаҳарда магазинчиликка ўқир эдим. Ётоғим ва истиқоматим эса қори дадамнинг уйларида бўларди. Кечки пайтда қори дадамдан Қуръондан дарс олардим. Зериккан вақтимда кўчани айланиб келиш ниятида, сездирмасдан оёқ учида кўча томонга юра бошласам, Қори дадам мени дарҳол «Хаджаев!» деб чақириб қоларди. Мен рус мактабида ўқиганим учун фамилиямни айтиб чақирардилар».\nҚори дада ўз даврларининг аҳли илмлари билан доимо борди-келди қилиб, улар билан тез-тез учрашиб, илмий суҳбатлар қилар эдилар. Вақти-вақти билан ўзлари ҳам уйларида илм мажлислари ташкил қилиб, аҳли илмларни жамлар эдилар. Ҳар йили Рамазоннинг қадр кечасида ўз хонадонларида хатми Қуръон қилиб, хатмонага шаҳардаги аҳли илмларни таклиф қилардилар. Шунингдек, ҳар йили баҳор фаслида ўзлари «Лола базм» деб ном қўйган мажлислари ҳам бор эди. Лола қизғалдоқ гули очилган пайтда Андижоннинг «Султон суффаси» номли дам олиш боғида аҳли илмларни жамлаб, зиёфат қилиб берардилар. Бу зиёфатга қўшни Қирғизистон жумҳуриятидан ҳам аҳли илмлар келиб қатнашар эди. Қори даданинг уйлари «Уйғур» жоме масжиди йўлида жойлашган бўлиб, ҳар жума кунида жума намозидан қайтган аҳли илмларга уйларида шўрва тайёрлаб қўярдилар. Жума намозидан қайтаётиб устозни зиёрат қилмоқчи бўлган зиёратчилар қори даданинг хонадонида шўрва ичмай кетмас эдилар. Чунки шўрвани ичмай кетмоқчи бўлганларни қори дада оёқ товушидан таниб, чақириб олар эдилар. Қори дада то умрларининг охиригача бу одатни тарк этмадилар.\nҚори дада уч ёки тўрт марта уйланганлар. Икки аёлидан фарзанд кўрганлар. Ҳозирда фарзандлари ҳаёт бўлмасалар-да, жуда кўп набиралари бор. Ортиқ қори дада 1972 йили 26 ноябрь 88 ёшида вафот қилдилар ва уйлари яқинидаги «Бобо Саъдуддин» қабристонига дафн этилдилар.\nАллоҳ таоло марҳум қори дадамизни Ўз раҳматига олиб, ҳаётлари давомида ошно бўлган Каломуллоҳни ўзларига ҳамроҳ қилсин!\n(Мақола Қори даданинг кўзга кўринган шогирдларидан бири устоз Ғофиржон қори тоғанинг хикояси асосида таёрланди.)\nБотир Алий домла\nҲасанхон Яҳё таҳрири остида


Нега айнан март ойининг 24-санаси ? — silning-davosi-bor.uz\nНега айнан март ойининг 24-санаси ?\nСил касаллигига қарши курашиш ва унинг олдини олиш, самарали даволаш бугунги тиббиёт тизимининг, қолаверса тиббиёт ислоҳотларининг муҳим йўналишларидан бири сифатида татбиқ этилади. Бутун дунё олимлари хавотирига сабаб бўлаётган сил касаллигининг тарқалиши ўз-ўзидан ижтимоий аҳамият касб этиб, барча давлат ва ҳамкор ташкилотларнинг диққат-эътиборида бўлиб келмоқда. Глобал муаммо тусини олган мазкур касаллик турлари мамлакатимиз тиббиёт мутахассисларининг ҳам янгича ёндашув ва даволаш тизими асосида иш тутишларини тақозо этмоқда. Лекин дунё миқёсида 24 мартнинг – Бутунжаҳон силга қарши курашиш куни деб эълон қилиниши ва бунга оид илмий-амалий тадбирларнинг ўтказилиши кўпчиликнинг қизиқиш ва саволларига сабаб бўлмоқда. Хўш, нега айнан март ойининг 24-санаси шундай номланди ва бунинг ўзига хос рамзийлиги нимада?\nҲаммага маълумки, сил касаллиги тананинг барча аъзоларида, асосан ўпка тўқималарида ўзига хос яллиғланиш билан кечадиган юқумли касалликдир. Бу тушунча инсониятга қадимдан мавжуд бўлган. Яъни касаллик ҳақидаги дастлабки маълумотлар Гиппократ, Абу Али ибн Сино сингари тиббиёт алломаларининг асарларида учраганлигини таъкидлаш мумкин.\nЛекин касаллик қўзғатувчи микобактериялар дастлаб немис олими Роберт Кох томонидан 1882 йил 24 мартда аниқланган эди.\nСАВОЛ БЕРИНГ, ЖАВОБ БЕРАМИЗ: Сил микроблари билан инсон организмининг барчаси зарарланиши мумкинми?\nУшбу бактериялар микроскопда текширилганда микроб донсимон заррачали ингичка, тўғри ёки салгина букилган таёқча – бацилла кўринишида намоён бўлган. Олимнинг тиббиётда яратган ихтиролари кейинчалик «сил таёқлари» ёки «Кох бацилласи» номи билан атала бошлаган. Роберт Кох бу янгилиги учун 1905 йилда Нобель мукофоти билан ҳам тақдирланади. У фаолияти давомида «Агар тарозининг икки палласидан бирига юқумли касалликлар ва иккинчи палласига сил хасталиги қўйилса, иккинчи томон оғирликни босади, деган фикрни илгари суради. Демак, сил касаллигининг олдини олиш ва даволаш маълум муддат ёки узоқ вақтни талаб қилар экан. Шу тариқа тиббиёт тарихида Жаҳон Соғлиқни Сақлаш Ташкилоти томонидан 24 март – Бутунжаҳон силга қарши курашиш куни деб номланган.\nАввалги мақола: Кўз сили касаллиги: тасниф, ташҳис ва даво\nСўнгги 5 та хабар\nКўргазма ғолиблари аниқланди\nКўргазма очилиш арафасида\nИстак — соғайишнинг муҳим шарти деб, ҳисоблайди таниқли врач Владимир Болоболов\n© 2018 silning-davosi-bor.uz\t|Сайт материалларидан тўлиқ ёки қисман фойдаланилганда веб-сайт манзили кўрсатиб ўтишингизни Сиздан илтимос қилиб қоламиз. Зеро, ушбу сайтнинг равнақи йўлида қўшган сизнинг ҳиссангиз юртимизда ушбу касалликнинг олдини олишга қаратилган яна бир муҳим қадамлардан бўлиб қолади.


Депутат Людмила Кошелапова “Султонобод” маҳалласи аҳолиси билан бўлган мулоқотда бир қатор муаммоларни тинглади. Жумладан, Султонобод кўчасида яшовчи фуқаро Зухра Тўлаганова оилавий шароити оғирлиги сабаб бугунги кунга қадар, ўғли Худойқулов Тохирга фуқаролик паспортини ололмаётганлигини билдирган бўлса, Нурафшон кўчасида истиқомат қилувчи Лазокат Қоражонова ногиронлик аравачасини олишда қийналаётганлигини таъкидлади. Учрашув чоғида депутат аҳолидан тушган кўплаб муаммолар ҳал этилиши юзасидан тегишли ташкилотларга мурожаат қилди. Шунингдек, мазкур маҳалла фуқаролари депутатлар билан суҳбат давомида ҳудудда мактабгача таълим муассасаси йўқлигини айтишди.\nДепутатларнинг жойларда аҳоли билан мулоқот ўрнатиши, ижтимоий объектларда мавжуд муаммоларни ўрганишлари ўз самарасини бермай қолмаяпти, — деди “Алимкент” қўрғони фуқароси Ҳосил Уралов. – Аҳолига хизмат кўрсатаётган озиқ-овқат дўконимизга анчадан буён терминал ўрнатолмаётган эдим. Депутат Людмила Кошелапованинг туман Халқ банки филиалига мурожаатидан сўнг, 2 соатда терминал билан таъминландим. Депутатларимизнинг бундай кўмагидан бениҳоя мамнунман.\nУчрашув давомида депутат Людмила Кошелапова тумандаги бир қатор маданият ва аҳоли дам олиш марказларининг фаолияти, уларда мавжуд муаммолар билан танишди. Ўрганиш жараёнида “Марказий” маданият ва аҳоли дам олиш марказининг бугунги кунда авария холатига келиб қолганлиги сабабли бинони қайта қуриш лозим, деган хулосага келинди. Шунингдек, “Султон Сегизбоев”, “Қахрамон” маданият марказлари мусиқа асбоблари билан таъминланмагани маълум бўлди.\nТуманнинг “Бирлик” маҳалласида жойлашган “Ором” истирохат боғи Ўзбекистон Республикаси Вазирлар Маҳакамасининг 2010 йил 29 декабрдаги 322-сонли қарорига асосан 2014 йилда тўлиқ реконструкция қилиши мўлжалланган эди. Бироқ, ҳозиргача ҳомийлар топилмагани сабаб, боғда ҳанузгача таъмирлаш ишлари бажарилмаган. Ушбу холат ҳам ўрганиш давомида депутатлар эътиборидан четда қолмади. Албатта, жойларда депутатларнинг халқнинг дардига шерик бўлиб, ижтимоий объектларда ечимини кутаётган масалаларни бартараф этилиши, эртанги кунимизни бундан-да ойдин бўлишида катта аҳамиятга эгадир.\nКўришлар сони: 3154


Вторник, 31-января, 2017\nУнинг сўзларига кўра, йил ўтган сайин мазкур касалликка чалинганларнинг сони ортиб бормоқда. Қантли диабет билан мурожаат қилганларнинг кўпчилиги Жалолобод ва Чуй областининг яшовчилари. Улар орасида 8 ойлик чақалоқлар ҳам бор.\n“Бизнинг ташкилот касалликка чалинган болалалрнинг ота-оналари билан учрашиб, уларга турли семинарлар ўтказилади. Шу билан бирга мазкур болаларга қандай эътибор қаратиш кераклигини тушунтирамиз. Бу вақтгача бу каби чора-тадбирларни мамлакатнинг бир неча ҳудудларида ўтказдик ”,-деди Н. Жумабаева.\nТаъкидлаб ўтсак, қантли диабет уйқу безларининг бузилишидан пайдо бўлади. Касалликка чалинган кишида чанқаш, ҳолсизланиш, тез-тез ҳожатга бориш ва озиш каби белгилар пайдо бўлади.\nШифокорлар таъкидлашича, ҳар бир киши ўзининг танасини назорат қилиб, меъёрий кўрсаткичлардан ошиб кетишига йўл қўймаслиги лозим бўлади.\nДругие материалы в этой категории: « Кыргызстанда 6 миңдей адам кургак учук менен ооруйт\tОш: ички мигранттардын балдары үчүн бакча төлөмү өскөн жок »\nЯшовчилар болалар шифохонасидаги порахўрликдан норози бўлишмоқда ВИДЕО\nМоддий ёрдамга мухтож бемор ВИДЕО\nЎсмирларни тунда ишлатган уяли алоқа компанияси тушинтириш хати ёзди\nБанандан иллат юқиши мумкинми? ВИДЕО\nШифохонага зарур бўлган аппаратга жой топилмаяпти


CОVID-19 вакцинаси топилмагунча карантин тугатилиши мумкин эмас — Тадқиқотчилар - Darakchi\nCОVID-19 вакцинаси топилмагунча карантин тугатилиши мумкин эмас — Тадқиқотчилар\nДУНЁ 10.04.2020, 17:41\nХитой тажрибасига асосланган янги тадқиқотга кўра, карантинни тугатиб, одамларга кўчага чиқиш ва ишлашга рухсат беришни истаган мамлакатлар инфекцияланганларни диққат билан кузатиб боришларига тўғри келади. Хитой ҳукуматининг мамлакатдаги ҳаётни агрессив бошқариши туфайли CОVID-19 нинг биринчи босқичи тугади. Аммо вируснинг иккинчи тўлқини юзага келишининг хавфи жуда юқори, дейди Гонконглик тадқиқотчилар.\n«Ушбу чоралар касалланганлар сонини жуда паст даражагача камайтирганига қарамай, одамларда CОVID-19 га қарши иммунитетни шакллантирилмас экан, касаллик яна осонгина тарқалиб кетиши мумкин. Чунки корхоналар, фабрикалар ва мактаблар аста-секин фаолиятларини қайта бошлаганда ижтимоий аралашув яна юзага келади.», дейди ушбу тадқиқотни олиб борган Гонконг Университети профессори Жозеф Т Ву.\nТадқиқотчиларнинг огоҳлантиришича, агар нормал ҳаётга жуда тезлик билан қайтишга рухсат берилса ва назорат камайтирилса, касалланганлар сони яна кўпаяди. Ҳукуматлар бўлаётган воқеаларни диққат билан кузатиб боришлари керак, дейди улар.\nХитойнинг вирус келиб чиққан Хубей вилоятида ўлим даражаси бошқа вилоятларга нисбатан анча юқори бўлган. Хубейда касалланганларнинг деярли 6 фоизи вафот этган бўлса, бу кўрсаткич бошқа вилоятларда 1 фоиз бўлган. Шунингдек, ўлим даражаси ҳар бир вилоятнинг иқтисодий фаровонлигига ва соғлиқни сақлаш соҳасидаги имкониятлар билан боғлиқ бўлган.\n«Ҳатто Пекин ва Шанхай каби энг ривожланган ва бой мегаполисларда ҳам тиббий ресурслар чекланган ва касаллар сони кутилмаганда ўсиб кетганда бу ердаги тиббий хизмат қийинчиликка дуч келади. Бизнинг кашфиётларимиз маҳаллий соғлиқни сақлаш тизимларида коронавирус қурбонларини минималлаштириш учун етарлича ходимлар ва манбаларга эга бўлиш муҳимлигини кўрсатади» дейди Гонконг университети профессори Габриэл М Леунг.


Блаттернинг маслаҳатчиси: АҚШдагилар шаҳзода Алини зимдан қўллаб-қувватлашади\n18:57 / 23.02.2016\nФИФА президентлиги учун сайловдаги номзодлардан бири, иорданиялик шаҳзода Али ибн Ал-Ҳусайн АҚШ футбол федерацияси томонидан "сирли равишда қўллаб-қувватланмоқда". Бу ҳақда ФИФАнинг собиқ президенти Йозеф Блаттернинг маслаҳатчиси Клаус Штолькерга асосланиб, ТАСС ахборот агентлиги хабар тарқатган.\n"Шаҳзода Али ибн Ал-Ҳусайн ўз номзодини қўйиш арафасида умидсиз ҳолатда эди. Осиё футбол федерацияси унинг номзодини қўллаб-қувватламасди. Шу вазиятда АҚШ футбол федерацияси уни қўллаб-қувватлаш орқали ФИФАда ўз таъсирини кенгайтириш бўйича қарор қилди", дейди Штолькер.\n"Америкаликлар, ҳозир Швейцариянинг Цюрих шаҳрига ташкилот офисига келиб ўтирганлар ФИФАнинг аҳамиятини тушуниб қолишди. АҚШ ўз ҳудудида ва Жанубий Америкада кўп мухлисларга эга бўлган бу спорт турига жиддий эътибор қарата бошлади. Улар ФИФАни ким бошқарса, сиёсий таъсирга ҳам эга бўлишини англашди. Бундай таъсир кучини ("soft power") етарли даражада баҳоламаслик тўғри бўлмасди", дея унинг сўзларидан иқтибос келтиради ТАСС.\nШаҳзода Али 2015 йилнинг майида ФИФА президентлиги учун ўтказилган сайловда Йозеф Блаттернинг ягона рақиби бўлганди.\n"У "коррупцияга қарши чиқди" ва ўз маошини хайрия ташкилотларига йўналтирди. Уни футбол соҳасидаги топ-менежер деб аташ қийин", дейди Штолькер.\nШтолькернинг фикр билдиришича, сайловда ғалаба қозониш учун энг яхши имконият ОФК раҳбари, шайх Салмон ибн Иброҳим Ал-Халифада бўлиб турибди.\nФИФАнинг янги президентини аниқлаш учун сайлов 26 февраль куни Цюрих шаҳридаги йиғилиш вақтида ўтказилади. Янги президент 4 йил муддатга сайланади.


Шойгу япониялик ҳамкасби билан учрашди. Қандай масалалар муҳокама қилинди?\n09:26 / 20.03.2017\nРоссия мудофаа вазири, армия генерали Сергей Шойгу Россия ва Японияда умумий хавфсизлик таҳдидлари борлиги ҳамда уларга қарши фақатгина қўшма саъй-ҳаракатлар орқали курашиш керак эканини маълум қилди. У бу ҳақда япониялик ҳамкасби Томоми Инадо билан икки томонлама учрашув давомида айтиб ўтган.\n«Россия ҳамда Японияда умумий хавфсизлик таҳдидлари бор ҳамда уларга қарши фақатгина бир-бирини хабардор қилиб муваффақиятли кураш олиб бориш мумкин», - дея Шойгунинг сўзларидан иқтибос келтиради РИА Новости.\nУнинг таъкидлашича, Россия ва Япония ҳамкорлиги «мудофаа соҳасидаги ишончни мустаҳкамлаш ҳамда минтақавий барқарорликни таъминлашга хизмат қилади».\nШунингдек Шойгунинг хабар қилишича, Инадо билан икки давлат ҳарбий ҳамкорлиги истиқболлари ва террорчилик таҳдидига жавоб қайтариш усулларини муҳокама қилади.


Олимпиада янги технологиялар билан\nДобавлено: 05.10.2017, 15:23\nРиода Олимпиада ҳали ниҳоясига етмай туриб, Токио 2020 йилда ўтказиладиган Олимпиадага тайёргарлик ишларини бошлаб юборди. Чунки Бразилияда ўтказилган Олимпиада вақтида бир қанча муаммоларнинг юзага келиши, тайёргарлик ишларининг олдинроқ бошлаб юборилишига сабаб бўлди. Бразилияда Олимпиада иштирокчилари етиб келган кунданоқ турли ноқулай вазиятлар юзага келган бўлса, Россиянинг Сочи шаҳрида ўтказилган қишки спорт ўйинлари пайтида бир қанча қурилиши ниҳоясига етмаган, чала битган, фойдаланишга яроқсиз иморатлар қолиб кетди.\n1964 йилда Япония Олимпиада шарафига “Tokaido Shinkansen” номли тез юрар поездини ишлаб чиқарган эди. Ҳозирга келиб, мамлакатда технология ривожланиб кетган. Японияликлар 2020 йилги Олимпиада учун улкан режаларни тузиб қўйди. 2020 йилда Токиода халқаро мусобақанинг асосий марказида “Водородли қишлоқ” бунёд этилади. Унинг номидан иштирокчилар истиқомат қиладиган жой яшил дарахтларга бурканиши, кўплаб экологик тоза бўлган технологиялар барпо этилишини англаш қийин эмас. “Қишлоқ”ни ёнилғи билан таъминлаш, ёнилғи қўйиш водород станциялари қуриш учун Токио ҳукумати ҳозирданоқ 367 миллион доллар маблағ ажратди.\n“Спорт мусобақалари тугагач, бу ер экологик тоза туманга айланди. Унинг аҳолиси эса водород билан таъминланади”, дейди Хикарико Оно.\nҚишлоқда робот-таксилардан фойдаланилади. Ҳозирда бундай таксилар Канагава префектурасида синовдан ўтказилмоқда. Мусобақа иштирокчилари ва меҳмонларини турли мамлакат спортчиларининг олган баллари, медаллари рўйхати билан таништиришда голограммадан фойдаланиш кўзда тутилган.\nОлимпиада-2020 янги технологиялар эраси учун илк қадам бўлиб қолиши тахмин қилинмоқда.


nizom » qqagrokimyohimoya.uz\n«Кузатув кенгаши тўғрисида» ги НИЗОМ\nI.\tУмумий қоидалар II.\tЖамиятнинг кузатув кенгаши III.\tЖамият кузатув кенгашининг ваколат доираси IV.\tЖамият кузатув кенгашининг аъзоларини сайлаш V.\tЖамият кузатув кенгашининг раиси VI.\tЖамият кузатув кенгашининг мажлиси..\n«Ижроия органи тўғрисида» ги НИЗОМ\nI.\tУмумий қойдалар II.\tЖамият Бошқарув ваколати III.\tЖамиятнинг ижроия органи IV.\tЖамиятнинг бухгалтерия ҳисоби ва молиявий ҳисоботи..\n«Акциядорларнинг навбатдан ташқари умумий йиғилиши тўғрисида» ги НИЗОМ\nI.\tУмумий қойдалар II.\tАкциядорларнинг умумий йиғилиши III.\tАкциядорлар умумий йиғилишининг ваколат доираси IV.\tАкциядорлар умумий йиғилишининг қарорлари V.\tАкциядорларнинг умумий йиғилишида иштирок этиш ҳуқуқи..\nМАНФААТЛАР ТЎҚНАШУВИ ҲОЛАТИДА АМАЛ ҚИЛИШ ТАРТИБИ НИЗОМИ\nI. Умумий қисм II. Низомда қўлланиладиган тушунча ва таърифлар: III. Низом таъсири остига тушадиган шахслар доираси IV. Жамиятда манфаатлар тўқнашувини бошқаришнинг асосий тамойиллари. V. Манфаатлар тўқнашувини ошкор қилиш ва ҳал қилишга оид .....\nАХБОРОТ СИЁСАТИ ҲАҚИДАГИ НИЗОМ\nI. Умумий қисм II. Ахборот сиёсатининг асосий тамойиллари III. Ошкор қилиниши шарт бўлган ахборот рўйхати IV. Қўшимча ахборотнинг рўйхати ва ошкор қилиниши тартиби V. Бошқарув органлари аъзолари, мансабдор шахслар, жамият ходимлари ва манфаатдор шахслар ўртасидаги ахборот алмашинуви тартиби..\n1. УМУМИЙ ҚОИДАЛАР 2. ИЧКИ НАЗОРАТ ТИЗИМИ ТАВСИФИ ВА МАҚСАДЛАРИ 3. ИЧКИ НАЗОРАТ ТИЗИМИНИНГ ИШЛАШ ТАМОЙИЛЛАРИ 4. ИЧКИ НАЗОРАТ ТИЗИМИНИНГ ТАРКИБИЙ ҚИСМЛАРИ 5. ИЧКИ НАЗОРАТ УЧУН ЖАВОБГАР ОРГАНЛАР ВА ШАХСЛАР .....\n1. УМУМИЙ ҚОИДАЛАР 2. ДИВИДЕНДЛАР МИҚДОРИНИ АНИҚЛАШ ВА ҚЎШИБ ҲИСОБЛАШ ТАРТИБИ 3. ДИВИДЕНДЛАР ТЎЛАШ ТАРТИБИ ВА МУДДАТЛАРИ 4. ЭЪЛОН ҚИЛИНГАН ДИВИДЕНДЛАР ТЎЛ ОВИ УЧУН ЖАВОБГАРЛИК .....\n«Қорақалпоқ агрокимёҳимоя» ҲАЖ ТАФТИШ КОМИССИЯСИНИНГ НИЗОМИ\nI. I. УМУМИЙ ҚИСМ II. ТАФТИШ КОМИССИЯСИНИНГ ФУНКЦИЯ ВА МАЖБУРИЯТЛАРИ III. ТАФТИШ КОМИССИЯСИНИНГ ҲУҚУҚ ВА ВАКОЛАТЛАРИ IV. ТАФТИШ (РЕВИЗИЯ)ЛАРНИ ЎТКАЗИШ ТАРТИБИ V. Тафтиш комиссияси аъзоларининг сайланиши Ва ваколатларини муддатидан илгари тугатиш..


KUN.UZ дайжести: 6 сентябрда кенг муҳокамага сабаб бўлган хабарлар\n09:55 / 07.09.2015\nАҚШда мусулмон стюардесса алкоголь ичимликларини тарқатишни истамагани учун ишдан ҳайдалди>>\nАмериканинг ExpressJet авиакомпаниясида стюардесса бўлиб ишлайдиган Чари Стэнли (Charee Stanley) парвоз вақтида алькогол ичимликларини буюртма қилган йўловчиларга уларни тарқатишдан бош тортгани учун ишдан ҳайдалди.\n“Матрица” фильми продюссерлари Муҳаммад Пайғамбар ҳақида фильм олишади>>\nҚатарнинг “Alnoor Holdings” медиа-гуруҳи пайғамбаримиз Муҳаммад (с.а.в)нинг ҳаёт йўли ҳақида ҳикоя қилувчи фильм суратга олиш бўйича тайёгарлик ишлари бошланганини эълон қилди.\nНазарзода тарафдорларига ойига 100 доллардан бериб турилганлиги айтилди>>\nЯқинда исёнчи генерал Абдуҳалим Назарзодага тарафдорликда гумон қилиниб қўлга олинган зобитлар ва ИИВ ходимлари ундан ойига 100 доллардан олиб тургани айтилди.\nДунё олимлари энг ёқимтой жониворни танлашмоқда>>\nКлюйверт: Месси Роналду олдида қарздор>>\n“Барселона” жамоасининг собиқ ҳужумчиси Патрик Клюйвертнинг фикрича, Криштиану Роналду бўлмаганида Лионель Месси бу қадар кучли ўйин намойиш қилмас эди.\nЎзбекистонлик зиёратчилар Мадинада ибодатларни бошлашди>>\nЎзбекистондан ҳаж сафарига чиққан зиёратчиларимизнинг дастлабки гуруҳлари Саудия Арабистонининг Мадина шаҳрига етиб борди.\nСаакашвили Коломойскийни Путинга ўхшатди>>\nИлгарироқ Коломойский Грузиянинг собиқ президентини итга ўхшатган эди. Бунга жавобан сиёсатчи тижоратчини Россия президенти Владимир Путинга ўхшатди.\nГерманияда қадимий масжид қолдиқлари топилди>>\nАрхеологлар Берлиннинг чекка ҳудудудидан 1915 йилда қурилган эски масжид қолдиқларини топишди. Германиядаги бу илк масжид 1925 йил 4 минг нафар мусулмон ҳарбий асирлар учун қурилган.\nЭмомали Раҳмон Ваҳдатга борди>>\nТожикистон президенти Эмомали Раҳмон исёнчи генерал Абдуҳалим Назарзоданинг тарафдорларига қарши кураш кетаётган Ваҳдат (Душанбедан 20 км шарқда) шаҳрига ташриф буюрди.\nМТС, “Билайн” ва “Мегафон” Москва метрополитени, шаҳар транспорт департаменти ва “Бриз Технологии” МЧЖ билан ҳамкорликда Москва жамоат транспортида йўл ҳақини телефон орқали тўлаш хизматини жорий қилди.


Уйнинг иффати - Fitrat.uz\nБош саҳифа / Мақолалар / Уйнинг иффати\nYanvar 16, 2019\tУйнинг иффатиda fikr bildirishni o'chirish 180 Кўришлар\n– Ўғлим, дастурхон тайëр, овқатингни солиб қўйдим, келиб еб ол, совиб қолмасин.\n– Уйнинг эркаги келмасидан олдин дастурхонга ўтирилмайди. Олдин даданг келсин, кейин бирга овқатланамиз инша Аллоҳ, деди.\n– Э-э-э бувижон, у замонлар ўтиб кетди. Ҳозир қорни оч бўлган дастурхонга ўтиради. У келгач ўзи еб олади, деди келин.\n– Бунчалик босим остида депрессияга тушмасмидингиз бувижон?\n– Йўқ, бизнинг замонамизда ҳурмат бўлгани учун севги абадий эди. Севги бор бўлгач депрессияга тушган одам бўлмас эди. Овқатлар лаззатли, уйқулар ором берувчи эди. Биласанми, мен депрессия деган сўзни биринчи марта бу ерда эшитдим. Қишлоғимизда ҳамма “Иброҳим жинни” дейдиган биттаси бор эди. Ҳаттоки у шу даража бахтли одам эдики, буни тушунтириб бера олмайман.\nИффатимиз, одобимиз кетса, имонимиз қолмайди. Мен у пайтда 12 ëшларда эдим. Онам менга бу гапларни айтаркан уялганимдан ерга кириб кетай дедим. Ҳозир шунақами? Ўтган кун озгина тоза ҳаводан нафас олай деб балконга чиқдим. Рўпарадаги қўшни ипга барча кийимларини осиб қўйган экан, уялганимдан уйга қайтиб кирдим.\nБугун овқатлар ташқарида ейиляпти, “кўз ҳаққи” бўляпти, ҳеч ким буни эътиборга олмаяпти. Бозордан олинган нарсалар ҳар хил чиройли пакетларда уйга олиб келиняпти, буни олишга қурби етадиганлар бор, қурби етмайдиганлар бор. Кўз ҳаққи бўлади бу ейиладиган овқатларда…\nПайғамбаримиз соллаллоҳу алайҳи васаллам “Таом ҳиди билан қўшнингизга азият етказманг” деб буюрганлар. Бугун таом ҳиди билан, уни кўз-кўз қилиш билан атрофдагиларга азият берилмоқда. Табиийки еб-ичганларингизни кўрсатишингиз ўзингизга зарар бермоқда. Кейин эса “депрессия” деб докторларга боряпсизлар.\nУйнинг яна бир одоби борки, энг асосийси ҳам шу менимча. Уй ичида еб-ичилган нарсалар, муносабатлар, можаролар ташқарига олиб чиқилмайди… Бу уй иффати ҳисобланар ва ҳеч кимга айтилмас эди.\n– Бувижон, ҳозир фейсбук деган нарса чиққан. Одамлар ресторанга бориб еган овқатларининг расмларини қўйиб минглаб одамларга кўрсатишади.\n– Вой-й, нақадар ëмон иш… Одам дегани еган овқатининг суратини бошқаларга кўрсатадими?\n– Эҳ бувижон. Ҳар қандай ҳолатларнинг расмлари бор. Саëҳат қилишга борган жойлари, еб-ичадиганлари, сотиб олган кийимлари, ҳатто эрлари сотиб олган гулнинг устига ëзиб қўйган ëзувларгача тарқатишяпти одамлар.\n– Ўғлим, сен нималар деяпсан? Демак, қиëмат деярли қоим бўлиб, уйлар яланғоч қолибдида, деб гапида давом этди:\nАлбатта, маҳрамлик қолмаганидан кейин самимият ҳам қолмайди. Уйнинг баракати катталарга бўлган ҳурматдадир. Уйнинг иффати деразани ëпиб турган пардадир. Севгининг иффати яширин бўлишидадир. Кўзнинг иффати кўздадир. Баданнинг иффати тасаттурдадир. Уялиш, ҳаë иймоннинг бир бўлагидир. Мен сенга онам айтган бир ҳикояни айтиб бераман.\nҲикоя дедим-у, номи ҳикоя… Аслида ҳадис, ҳадиси қудсий… Яъни маъносини Оллоҳнинг Пайғамбаримизга хабар берган, сўзларини эса Пайғамбаримизнинг ўз сўзлари билан тушунтириб берган бир ҳадиси…\n“Аллоҳ таоло Одам алайҳиссаломни яратган пайтда Жаброил алайҳиссалом унга уч совға олиб келди: илм, ҳаë, ақл. Унга дедики: “Эй Одам. Булардан хоҳлаганингни танла…” Одам алайҳиссалом ақлни танлади. Жаброил алайҳиссалом ҳаë ва илмга мақомларига қайтишни буюрди.\nЖаброил алайҳиссалом “Ундай бўлса, сизлар ҳам жойлашинглар” дея буйруқ бериши билан ақл мияга, илм қалбга, ҳаë эса кўзга жойлашди.\nАввалги “Инновацион оила мактаб”лари ташкил этилди\nКейинги Исрофга қарши курашишнинг ажойиб усули


Сувни “сувчи” талон-тарож қилди » Ўзбекистон янгиликлари – Zamin.uz\n16 сентябрь 2019, 12:36\nАйтиш мумкинки, МИБ ўзининг дастлабки давриданоқ юклатилган вазифаларни тўла оқлади ва вазифаларни ишонч билан бажармоқда.\nДавлатимиз раҳбарининг 16.11.2017 йилдаги “Сув таъминоти ва сув чиқариш хизмати кўрсатиш соҳасида тўлов интизомини тубдан такомиллаштириш чора-тадбирлари тўғрисида”ги Фармони билан Мажбурий ижро бюроси органларига сув учун тўловларнинг ўз вақтида ва тўлиқ ундирилиши таъминлаш бўйича қўшимча вазифа юклатилган эди.\nАмалга ошираётган ишларимиз натижасида, МИБ Андижон вилоятида ўтган даврда муддат ичида 35 млрд. сўмдан ортиқроқ маблағлар ундирилди\nШунингдек сув таъминоти ва оқова сув тармоқларига ноқонуний уланишлар, ичимлик сувини талон-тарож қилиниши, ноқонуний истеъмол қилишнинг бошқа ҳолатларини аниқлаш мақсадида олиб борилган тезкор тадбирлар давомида жорий йилда 13 та ноқонуний холат аниқланиб, 285,6 млн.сўмлик далолатномалар тузилди ва шу вақтни ўзида тармоқдан ажратилиб, ҳуқуқбузарларга нисбатан маъмурий ҳуқуқбузарликга оид ишлар қўзғатилди, зарарлар тўлиқ ундирилди.\nЖиддий қонунбузилиш холатлари юзасидан эса жиноят ишлари қўзғатилиб, айбдор шахсларга нисбатан жиноий жазолар тайинланиб келмоқда.\nБиргина мисол, Қ.Дадажонов муқаддам “Сувоқава” давлат унитар корхонаси Хўжаобод туман филиалида масъул лавозимда ишлаб келиб, мансабдор шахс бўлиб, мансаб мавқеини суистеъмол қилиб. фуқаролардан сув истеъмоли учун йиғилган 40 млн. 780 минг сўм маблағларни ўз манфаати йўлида ишлатиб юбориб, талон-тарож қилган ва натижада. “Сувоқава” ДУК Хўжаобод туман филиалига зарар етказган.\nМИБнинг Хўжаобод туман бўлими томонидан унга нисбатан Ўзбекистон Республикаси ЖКнинг 167-моддаси 2-кисми “г” банди жиноят иши қўзғатилган.\nЖиноят ишлари бўйича Булоқбоши туман судининг ҳукми билан Қ.Дадажоновга тегишли жазо қўлланилди.\nЯнгиликлар » Жамият » Сувни “сувчи” талон-тарож қилди\n18:39 Ичимлик сувини ўғирлаган шахс 22 млн. 322 минг сўм зарарни тўлаб берди\n00:03 Сенаторлар ичимлик суви учун 100 фоиз олдиндан ҳақ тўланишини маъқуллашди


Жанубий Кореяда бизнес қандай бошқарилади? - Zamin.uz\n19:15 / 31.07.2018\nЖанубий Кореяда бизнес қандай бошқарилади?\nБир неча ўн йилликлар давомида Корея Япония соясида яшади. Бироқ ўзига хос “чосин” тамойили уни бизнес учун бетакрор мамлакатга айлантирди.\nҒарбий компаниялардаги муҳим жиҳат –самарадорлилик ва рационаллик. Шарқ тадбиркорлари учун эса ўзаро муносабат ва одоб-аҳлоқ кодекси муҳимроқ. Шарқдаги раҳбарлар билан узоқ муддатли, ўзаро ишончга қурилган муносабатларни ўрнатиш учун Шарқнинг ишбилармонларга хос маданияти ва музокаралар ўтказишнинг нозик жиҳатларини билиш керак.\n«Кибун» ёки ғурур, юз - корейс маданиятининг ўзига хос жиҳати. «Кибун» - корейс маданиятига хос бўлган бу тушунча жамиятнинг барча жабҳаларига сингиб кетган. У ғурур, юз ва одамнинг ички ҳолати билан бевосита боғлиқ. Корейслар тинчлик ва уйғунлик атмосферасини яратиш ва уни қўллаб-қувватлашга катта аҳамият қаратишади. Ишбилармонликка оид муносабатларда ўзга кишининг «кибуни»га тегмаслик муҳим. Раҳбар ходимларининг кибунини шикастлантирмасликка эътибор бериши керак. Ўз навбатида, улар ҳам ҳурмат билан муносабатда бўлишлари ва раҳбарларининг «кибун»и зарар кўрмаслигига ҳаракат қилишлари лозим.\nХорижликлар мулоқотнинг нозик жиҳатларини ёдда тутишлари ва ҳатто бу билан ҳақиқатни бироз безашга тўғри келган тақдирда ҳам доимо уйғунлик атмосферасини қўллаб-қувватлашлари керак.\nКибун тушунчаси билан боғлиқ яна бир сўз бу – нунчхи. У ўзга инсон кибунини аниқлаш қобилияти. Бунинг учун унинг овоз оҳанги, имо-ишораларини кузатиш керак бўлади. Нунчхи ишга оид музокаралар муваффақиятида катта аҳамиятга эга. Бу Ғарбдаги ижтимоий интеллект концепциясига ўхшаб кетади.\nЁю эса корейс маданиятининг муҳим жиҳати бўлиб, у ҳатто мураккаб вазиятларда ҳам хотиржамликни сақлай олиш қобилияти, ички кучни англатади. Уни намойиш этувчи раҳбар ўзининг ижобий жиҳатларини намоён этади. Ёюни Конфуций таълимида ҳам учратиш мумкин:\n“Кўнгли очиқ эркак доимо эзгу ҳаракатлар тўғрисида, оддий одам эса қулайлик ҳақида ўйлайди”.\nЯхши раҳбарнинг яна бир қимматли жиҳати – чонсин. У қатъийлик, ақлий қувват ва жанговар руҳни англатади. Бир неча ўн йиллар давомида Корея Япония соясида яшаб келди. Кучли чонсин туфайли улар ўзларининг шахсий, бетакрор ўзига хос маданиятини яратишди. Корейс поп-мусиқаси ва драмаси муваффақиятига қараганда у бутун дунёда таассурот уйғота олди.\nЯпонларга ўхшаб корейс раҳбарлари ҳам барларда ишга оид муносабатларни ривожлантирадилар. Корейслар новербал (имо-ишорали) мулоқотга диққат қаратишгани сабаб ҳақиқий шахс одам маст ҳолатда бўлганида пайдо бўлади, дея ҳисоблайдилар. Ходимлар ярим тунгача қолиб, маст раҳбарларини уйларига кузатиб қўйишлари керак. Баъзи корейслар учун ичишни билиш яхши ишлаш кўникмасига қараганда юқори туради.\nКорейслар ҳам японлар ҳам ҳар доим таъзим қилишади. Қисқа эгилиш ва бошни эгиш кифоя. Ташриф қоғозларини алмашаётганда бу қоидага амал қилиш муҳим. Ўзганинг ташриф қоғозини буклаш, уни чўнтак ёки кармонга солиш одобсизлик саналади. Ташриф қоғозлари учун махсус идишга эга бўлиш ортиқчалик қилмайди.\nИшга оид учрашувларга кичик совғалар олиб келиш мумкин. Бироқ шуни ёдда тутиш керакки, Кореяда коррупция кенг тарқалган ва кўпинча таъсирга эга тадбиркорларни пора олишда айблайдилар. Совғани тўғри қабул қилишни ҳам билиш керак. Совғани қабул қилаётган одамнинг қўли совға бераётган одам қўлига нисбатан пастроқда бўлиши лозим.\nБошқарувнинг корейсча услуби кўп жиҳатдан японларникига ўхшаш. Чунки уларнинг ҳар иккисига ҳам конфуцийлик мафкураси кучли таъсир кўрсатган. 1910 йилдан 1945 йилгача Корея япон колонияси бўлган. Ҳар икки мамлакат ҳам умумий маданий мерос – конфуцийлик ва буддизмга эга. Конфуций таълимоти мулойимлик, сабр, итоаткорлик ва бўйсуниш аҳамиятини намоён этади ҳамда иерархик, авторитар ва Кореядаги патерналист маданиятининг мустаҳкамланишига хизмат қилади. Ташкилий тузилма анча марказлашган, бошқарув раҳбариятнинг энг юқори даражаларида тўпланган (Chen, 2004; Cho and Yoon, 2001). Компания катта дўстона оила сифатида тасвирланиб, у ерда директор ёки президент патриарх ёки ота ролини ўйнайди.\nКореяда бошқарувга нисбатан иерархик ва патерналист ёндашув қабул қилинган. Хофстеде Жанубий Кореяни ҳукуматдан нисбатан юқори узоқлик даражасига эга мамлакат сифатида таснифлаган (60). Бу корейс маданияти иерархияни қўллаб-қувватлаши, одамларга уларнинг ижтимоий мавқеидан келиб чиққан ҳолда муносабатда бўлишни англатади. Менежер жамоанинг бир бўлиб ишлашини ва аъзоларининг яхши иш муносабатларини таъминлаши лозим. Уйғунликнинг бу концепцияси турли даража вакиллари ўртасида инва деб номланади. Менежерлар ўз ходимлари билан ҳар томонлама қизиқишлари, ходимлар эса содиқлик ва итоаткорликни намойиш этишлари керак. Корейс ходимлари японларга қараганда ўз компанияларига содиқроқ ҳисобланади.\nЯпонияда бўлгани каби Кореяда ҳам раҳбарлар гап қарор қабул қилиш ҳақида борар экан, консенсус (келишув)га ҳаракат қилишади. Келишув сабаб масъулият муайян қарорни қабул қилишга таъсир этувчилар ўртасида тақсимланади. Конфуцийликка кўра, гуруҳ эҳтиёжи муайян одам эҳтиёжига қараганда юқори туради. Бу фалсафа корейс бизнесида кенг тарқалган. Бундай жамоавий ёндашув норасмий мулоқот ва алоқаларни ўрнатишда ҳам амал қилади. Корпоратив маданият компания сахунида ўз аксини топади, у ерда олий вазифалар, мақсад, асосий қадрият ва ишонч санаб ўтилади. Сахун менежер ва ходимлар амал қилиши керак бўлган қўлланма вазифасини бажаради.\nМуносабатларни ўрнатиш жараёни хитойча тамойил – гуаньсини эсга солади. Биринчидан, инмэк – умумий ижтимоий алоқалар тизими мавжуд. Иккинчидан, ёнго – қариндошчилик, университет, мактаб ва маҳаллий алоқаларга асосланган муносабатлар бор. Ва ниҳоят, ёнчжуль — шахсий манфаатни кўзлаб, афзалликларга эга бўлиш учун ўрнатиладиган муносабатлар. Бир мактаб ва коллежга борган одамлар бор, уларни ўзгача муносабатлар боғлаб туради. Сонбэ (катта) ва хубэ (кичик)лар ўртасидаги алоқа Хитойдаги цяньбэй ва хоубэйга, Япониядаги сенпай (катта) и кохай (кичик)ка ўхшайди.\nБироқ корейслар ғарб таъсирига анча очиқроқ. Балки бу интернационализация ва конгломератлар натижасидир. Корейсларнинг янги авлоди ғарб маданиятини тобора фаолроқ қабул қилмоқда ва иш ҳамда шахсий ҳаёт ўртасидаги мувозанат, ишда ўз ўрнига эга бўлишни талаб этмоқда. Корейс хизматчилари ғарбдаги ҳамкасбларига қараганда келишув услубига мойилроқ (Kirkbride et al., 1991). Бироқ америкалик ҳодимлар ўртасида яқинда ўтказилган тадқиқотларга қараганда, АҚШдаги раҳбарлар ҳам можаро талаб этмайдиган услуб тарафдори. Бу америкалик менежерларнинг бошқа мамлакатлардаги ҳамкасблари ҳамда глобализация натижасидир (Paul et al. 2004).\n1-07-2019, 10:12, Иқтисодиёт\nХВФ раҳбари баёноти: "Ўн йилликлар давомида Ўзбекистон нотўғри формула асосида ривожланган"\n17-05-2019, 20:11, Иқтисодиёт\n19-01-2018, 19:04, Иқтисодиёт\n29-01-2017, 12:35, Иқтисодиёт\nЯпон тадбиркорлари Ўзбекистонда музокаралар олиб боради\n10-10-2016, 14:01, Иқтисодиёт


Бизнинг ота-боболаримиз авлиё эканми ёки ўз замонларида уларға ҳазрати Хизр назар қилғон эканмиким, уларнинг даврларидағи хайру баракот, омонлиқ, арзончилиқ бизнинг замонимизда йўқ. Ёки уларнинг қилиб кетган ишларини ва солғон иморатларини букун биз қила олмаймиз. Ҳатто улардан нусха-нишона қолғон катта биноларни тоза сақлашдан ҳам ожиз қоламиз. Шундан билинадирким, раҳматлик ота-боболаримизда биз билмаган ва кўрмаган бирор хислат бор экан...\nҲол шундай экан, дуо қилинг, ўртоқлар! Худо бошимиздан ё комиссияни кўтарсун ёки шу биноларни... Токи уларни кўрмайлик-куймайлик.


Сатри авратга эътиборсизлик (2)\nBy Камолиддин Иноятуллоҳ on 01/11/2020 МАҚОЛАЛАР\nСатри аврат ҳақида бир қанча ҳадислар келган. Жумладан, Баҳз ибн Ҳаким раҳимаҳуллоҳ айтади: Отам бобомдан ривоят қилишича, бобом: “Эй Расулуллоҳ, авратимиздан қаерини тўсайлик, қаерини тўсмасак ҳам бўлади?” деб сўраганида, Расулуллоҳ саллаллоҳу алайҳи ва саллам: “Авратингни (киндик билан тизза орасини) хотининг ва қўл остингдаги чўридан бошқалардан сақла”, деб жавоб бердилар. “Одамлар орасида бўлсак-чи?” (яъни одамлар билан бир ерда жамланиб турган бўлсак, улар туриб кетмаса, биз авратни тўсишга қодир бўлмасак-чи) деганида Расулуллоҳ саллаллоҳу алайҳи ва саллам: “Авратингга бировнинг кўзи тушмаслиги учун қўлингдан нима келса шуни қил, биров кўрмасин”, дедилар. “Киши ёлғиз ўзи бўлганида-чи?” деди. Расулуллоҳ саллаллоҳу алайҳи ва саллам: “Аллоҳ ҳаё қилинишга энг ҳақли зотдир”, деб жавоб бердилар (Абу Довуд, Насоий, Ибн Можа ривояти).\nОдамлардан ҳам ҳаё қилиш керак, аммо Аллоҳдан ҳаё қилиш зарурроқ. Ҳаё қилинишга Аллоҳ одамлардан кўра ҳақлироқ.\nЯна бир ҳадисда Расулуллоҳ саллаллоҳу алайҳи ва саллам сони очилиб қолган саҳобани кўриб: “Сонингни ёп, эркак кишининг сони авратдир”, деб сонни ёпишга амр этганлар.\nУламолар аврат аъзоларни ёпиш ҳар бир мусулмонга фарзи айн эканига ижмо қилганлар.\n“Киши ўзи холи бўлса-чи, бу ҳолда авратини очиши жоизми?” деб сўралса, бунга уламолар қуйидагича жавоб беришган: “Авратни очишга эҳтиёж бўлса жоиз. Масалан: қазои ҳожатда ёки аврат атрофидаги тукларни олиш ё ғусл қилиш ва ёки хотини билан қўшилиш асносида зарари йўқ, жоиз. Аммо очишга эҳтиёж бўлмаса, унда юқорида ўтган ҳадисдаги сўровчининг: “Киши ёлғиз ўзи бўлганида-чи?” деганида Расулуллоҳ саллаллоҳу алайҳи ва саллам: “Аллоҳ ҳаё қилинишга энг ҳақли зотдир” деган сўзларига кўра, аҳли илмлар: “Бирон зарурат бўлмаса, киши авратини очиши дуруст бўлмайди”, деб айтганлар. Ҳатто, айрим уламолар бунга қаттиқ қараганлар ва шарт даражасига кўтарганлар. Хулоса қилсак, киши гарчи ўзи ёлғиз бўлса ҳам, заруратсиз авратини очиши айбли ишдир.\nАфсуски, кўп инсонлар айрим ишларга жуда енгил ва бепарво қарайди. Хусусан, эркак киши сонининг авратлиги масаласи ҳам шулардан биридир. Баъзилар жоҳилий мантиқ билан: “Аврат дегани хотинларда бўлади. Эркакларга аврат деган гап йўқ”, дейди. Шундайларни жамоат жойларида шорти (калта иштон) кийиб, бемалол бир оёғини иккинчи оёғининг устига қўйиб ўтирганини кўрасиз. Почаси калталигидан сони очилиб туради. “Ҳей, сонингни ёп, сон аврат”, деб танбеҳ берсангиз: “Эркак кишида аврат деган гап йўқ”, деб айтади. Оғизларидан чиқаётган бу сўз нақадар ёмон! Расулуллоҳ саллаллоҳу алайҳи ва саллам: “Сонингни ёп, эркак кишининг сони авратдир”, деган бўлсалар-у бу одам: “Эркак кишида аврат деган гап йўқ”, деб айтса-я! Қандай бетавфиқлик… Аллоҳ сақласин.\nAvvalgi maqolaМўмин асалари кабидир\nKeyingi maqola Тафсири муяссар: “Бақара” сураси, 177-182 оятлар


ЎзА - Қурилиш материаллари нархини арзонлаштириш бўйича вазифалар белгилаб берилди\n14.05.2019 15:09 Чоп этиш версияси\nҚурилиш материаллари нархини арзонлаштириш бўйича вазифалар белгилаб берилди\nЎзбекистон Республикаси Президенти Шавкат Мирзиёев 14 май куни қурилиш материаллари ишлаб чиқариш саноатини янада ривожлантириш бўйича устувор вазифаларга бағишланган йиғилиш ўтказди.\nКейинги йилларда мамлакатимизда бунёдкорлик кўлами янада кенгайиб, юзлаб уй-жойлар, йирик саноат корхоналари, маданият ва спорт масканлари, йўл ва кўприклар барпо этилди.\nРақамлар билан айтганда, кейинги икки йилда қурилиш ишлари ҳажми 1,7 баробар ошган. Уларда асосан юртимизда ишлаб чиқарилган материаллардан фойдаланилмоқда. Шу билан бирга, керамик ва ёғоч-қипиқ плиталар, ойна, гулқоғоз ва бошқа материаллар импорт қилинмоқда. Аслида Ўзбекистонда замонавий қурилиш материаллари ишлаб чиқариш ҳажмини янада ошириш, импорт ўрнини қоплаш учун катта имкониятлар мавжуд.\nМамлакатимизда бунёдкорлик ишлари тобора ортиб бораётган бугунги кунда қурилиш материаллари иқтисодиётнинг етакчи тармоғига, ўсиш нуқталаридан бирига айланиши керак. Корхоналарда энергия самарадор технологияларни жорий этиш орқали табиий бойликларимизни тежаш, материаллар нархини тушириш мумкин, деди Шавкат Мирзиёев.\nЙиғилишда қурилиш материаллари соҳасида ишлаб чиқаришни келгуси беш йилда камида икки баробар ошириш бўйича долзарб вазифалар белгилаб берилди.\nНоруда конлар захираларини ошириш, саноат усулида қайта ишлашни кенгайтириш, қурилиш материаллари соҳасини диверсификация қилиш зарурлиги таъкидланди.\nПрезидентимиз соҳа корхоналарини барқарор ва камхарж энергия билан таъминлаш масаласига алоҳида эътибор қаратди. Кўмир ишлатиладиган биргина ғишт заводи мисолида маҳсулот нархини 50 фоизгача тушириш мумкинлиги қайд этилди. Шу каби замонавий технологияларни қўллаш катта миқдорда табиий газни тежаш, маҳсулотларни арзонлаштиришга хизмат қилиши таъкидланди. Бу ҳам тадбиркорга, ҳам халққа, ҳам давлатга фойда келтиради.\nМамлакатимиз қурилиш материаллари саноатининг экспорт салоҳияти ҳам юқори. Лекин автотранспорт харажатлари кўплиги уларнинг нархига таъсир кўрсатмоқда. Шу боис экспорт товарларини ташиш харажатларини субсидиялаш таклифи билдирилди.\nЙил якунига қадар 3,5 миллион тонна қувватли янги заводлар фойдаланишга топширилиб, йиллик салоҳият 15 миллион тоннага етказилади. Бу цементга бўлган ички талабни таъминлаб, нархини арзонлаштириш имконини бериши қайд этилди.\nҚурилиш материаллари саноатини янада ривожлантириш учун юқори малакали мутахассислар керак. Лекин олий ўқув юртларида мавжуд ўринлар ишлаб чиқаришда ўсиб бораётган талабга мос эмас. Таълим жараёни амалиёт билан боғланмаган.\nШу боис йиғилишда соҳа ихтисосликларига бюджет квотасини ошириш, корхоналарда ўқув амалиётини ташкил этишни такомиллаштириш, хорижий компаниялар билан ҳамкорликда янги технологиялар асосида малака ошириш марказлари ташкил этиш бўйича топшириқлар берилди.\nЙиғилишда муҳокама қилинган масалалар юзасидан мутасаддилар ҳисобот берди.


09.05.2018 20:03 1 821\nЁш, умидли мутахассислар биз қолоқ дея назарга илмайдиган, лекин шифокорнинг қадри баланд давлатларга кетиб қолишмоқда.\nЎқитувчилар тўғрисида кўп ёздик. Мажбурий меҳнати, арзимас маоши, қоғозга кўмилиб кетаётгани... Яна бир соҳа вакиллари борки, уларнинг хатоси дарҳол кўзга ташланади, туну-кун тинмасалар-да, чеккан заҳматларини фақат билган билади.\nШифокорларнинг пора олишини яшириш ойни этак билан ёпишдек гап. Уларнинг нима учун пора олиши, ўзи бемор берганини пора деб аташ мумкинми-йўқми — бу энди алоҳида масала.\nКелинг, бошқа бир жиҳатга эътибор қаратайлик: бизнинг назаримизда ҳаммаси порахўр кўринадиган шифокорларнинг аслида нари борса 10-20 фоизи «соққа қилса бўладиган» дея баҳоланадиган соҳаларда ишлашади. Булар йирик шаҳарлар марказий шифохоналаридаги етакчи мутахассислар, тор соҳа вакиллари(кардиолог, гинеколог ёки жарроҳ кабилар)дир. Лекин улар бу даражага етгунларича кўп нарсадан воз кечганлари, илм деб тер тўкканлари, тунларни тонгга улаганларини унутмаслик шарт. Бошқаларни камситмаган ҳолда уларни шартли равишда юқори тоифа деб оламиз. Айнан шу юқори тоифа тиббиётни сақлаб туради аслида. Лекин биз охирги пайтлар ўзимизнинг ёки фарзандларимизнинг жони оғриса, кимнинг ёнига боришимизни унутиб қўяётгандекмиз.\nЭнди тиббиётнинг мутлақ кўпчилик вакиллари — қишлоқ врачлик пунктлари шифокорлари, умумий амалиёт врачлари, поликлиникаларда қоғоз тўлдириш билан умри ўтаётган мутахассислар, тунлари навбатчилик қилибгина шифокор номини сақлаб юрганлар — ишонинг, тирикчиликка етар-етмас маошга сабр қилиб яшаб юришибди ёки ўз ғурурларини нари суриб, қўшимча ишлар билан шуғулланишаяпти.\nЎртача шифокор ўртача ойлик маош олади — бу тахминан 1 миллион сўм дегани. Энди бу пулга қандай тирикчилик қилиш мумкинлиги тўғрисида ёзиб, бошингизни қотиришга ҳожат йўқ. Лекин шугина маошнинг ҳам осмон қадар жавобгарлиги бор — бемор учун сиз шифокорсиз, ойликни оляпсизми, давлат сизни ўқитганми, вазифангизни бажаришингиз шарт! Балки сиз контракт тўлаб, ўз пулингизга ўқигандирсиз, маошингиз тирикчиликка етмас, лекин бунинг кимга қизиғи бор?\nҚишлоқдаги шифокорнинг ҳолига бир қаранг — мол ҳам боқади, деҳқончилик ҳам қилади, керак бўлса пахса ҳам уради. Ахир у ҳам не умидлар билан 7-8 йил суягу-ўлик титкилаб ўқиган. Шу қишлоғимга фойдам тегсин деб қайтиб келган. Ягана-ю пахта теримида у ҳам бор. Қишлоқда одам йўталса ҳам унга қараб чопади. Яхшиям халқимиз инсон қадрини билади, хизматини қуруқ қўймайди. Укол қилди дея иккита нон қистириб жўнатади. Лекин охирги пайтларда мана шу берганини миннат қилганларнинг бир тоифаси пайдо бўлаётирки, бу ҳақда қуйида алоҳида тўхталмасак бўлмас.\nЁки поликлиникадаги дўхтирни олайлик. Эшигининг олди ҳамиша гавжум, лекин тузалса тузалиб кетақолмайдиган беморларнинг дафтарлари бир хирмон. Ҳар ташрифга саҳифа-саҳифа тўлдириб ташланади. Бу ерда энди нон бериш урф эмас — сахийроқлар беш-ўн минг сўм ташлаб кетишади, бошқалари шунчаки раҳмат. Шифокор шунга ҳам хурсанд, иқтисодий жиҳатдан қараганда шундай тушумларга ҳам шукур қилиб кўча тозалаш, бинони таъмирлаш, обуна, ишидан ташқари уйма-уй юриб ҳамманинг ҳолидан мажбурий хабар олишларни ҳам ичига ютиб бажаради.\nБўлган воқеа, ўқиб ваҳмингиз келади. Поликлиникадаги бир нечта таҳлил учун бир шифокорга ўн минг сўм (!) бераётган бемор шу врач-лаборантни керакли жойга тутиб берибди. Озми, кўпми —порада! Деярли 30 йиллик фаолиятини шу тарзда якунлаган ва камига панжара ортига порахўр сифатида йўл олган, шундоқ ҳам учма-уч кун кечириб келган шифокор ўз соҳасига тупуриб кетган бўлса ажабмас. Энди бир ўйлаб кўрайлик — ҳозир бир марта тушлик қилсак қанча тўлаймиз? Иккита нон неча пулу дурустроқ битта музқаймоқ неча пул?!\nЎша шифокорни тергов қилганлар, ҳукм қилганлар инсон ҳаёти уёқда турсин, битта қоғозни бошқачароқ ёзганлари учун долларнинг нечтасини кўрдим дейишмаётганини биз кўрмаяпмизми?!\nЯна бир тоифа бор: тез ёрдам шифокорлари. Уларники ҳамманикидан ҳам оғир, маст-аластни эплаган ҳам, депрессияни амаллаган ҳам, камига борган жойида калтак еган ҳам шулар. Тўғри, маоши кўпроқ, бандлиги камроқ. Лекин улар ўтказган битта тун бошқаларнинг бир неча кунига тенг. Асабийлик юқори, камига деярли ҳар доим чойчақа ҳам насия бўлади.\nЛекин биз буларнинг ҳеч бирини кўрмаймиз ёки кўришни истамаймиз. Биз учун ўша юқори тоифага ўзимиз олиб бориб бераётган пуллар муҳим. Хулосамиз ҳам тайин — ҳамма шифокорлар порахўр! Энди сизга бир савол, ўша юқори тоифадаги шифокор сизни уйингиздан олиб кетиб, мажбурлаб даволаб, пулингизни тортиб олаяптими?!\nЁки айтайлик сиз кечқурун тасодифан шифохонага тушдингиз, операция зарур. Навбатчи жарроҳнинг малакасига шубҳа қилдингиз ва тажрибалироғини чақирдингиз. Малакали шифокорнинг иш вақти эмас, у ҳам барча инсонлардек уйида дам олмоқда. Лекин сизнинг фикрингизча у албатта келиб амалиётни бажариши шарт ва бунинг учун ҳеч нарса умид қилмаслиги лозим, шундай эмасми?\nТўғри, шифокорлар орасида беморнинг мураккаб вазиятидан фойдаланиб диагнозни ваҳима қиладиганлар, даволашдан олдин, ҳали аниқ самара бўлмасдан таъмагирларча пул сўрайдиганлар, арзон дори билан даволаниш имкони турганда қимматини ёзиб, манфаат топадиганлари бор ва улар талайгина. Лекин, ишонинг, унақалар кун сайин камайиб бормоқда.\nДарвоқе, дориларни тавсия қилиш ҳам бир мавзу. Бунинг учун ҳам шифокорлар кўп ва хўб танқид объектига айланди ва бу танқидларда асос ҳам бор. Танқидчиларнинг асосий далили шу дорининг арзони бўлатуриб дўхтир қимматини ёзиб бергани. Яна бу дорининг арзонини кўрсатиб фактлар билан исботлайдилар. Фактларингиз асосли, лекин қисман. Оддий мантиққа эътибор беринг — сифатли нарса арзон бўлиши мумкинми? Арзон дорилар анча қиммат, лекин нуфузли ишлаб чиқарувчи маҳсулотидан самаралироқ дея юз фоиз кафолат бера оламизми? Иккисининг таркиби бир хил дегувчиларга бир мисол — «Москвич» ҳам, «Мерседес» ҳам бир қараганда ўхшаш: иккисида ҳам тўрттадан ғилдирак, биттадан мотор бор, иккови ҳам бир ҳайдовчи ва тўрт йўловчини манзилга элтади. Лекин узоқ йўлга чиққан одам қай бирини танлайди? Айниқса бу соғлиқ билан боғлиқ бўлганда.\nҲозир шифокорлар маломатлардан қутулиш учун шундай йўл ҳам тутишмоқда — беморга ҳам арзон, ҳам қиммат дориларни тавсия қилиб, тушунтириб, танлаш имкониятини беришмоқда. Ҳар кимнинг ихтиёри ўзида, жуда бўлмаса дорихонага бориб, шунга ўхшаш дорининг арзон вариантини сотиб олишга ҳеч ким тўсқинлик қила олмайди, организм сизники.\nҚисқа қилиб айтганда бизнинг бир нечта ажойиб талабларимиз бор. Шифохонада:\nБизни энг малакали шифокор қабул қилиши лозим.\nНавбат ҳар қанча катта бўлмасин биз биринчи киришимиз керак.\nБошқаларга ўн дақиқа вақт ажрата олмай турган шифокор соатлаб бизнинг дардимизни эшитиши, энг зўр тиббий ускуналарда текшириши, барча таҳлилларни зудлик билан ўтказиши шарт.\nЭнг муҳими дориларни ҳам ўзи бериб, хизматига ҳеч нарса умид қилмаслиги лозим. Чунки отнинг калласидай ойлик олаяпти-да. Бу шартларни бажармаса, унга истаганча заҳар сочиш, порахўрликда айблаш мумкин!\nАна шундай муносабатларимиз туфайли ўзимизда ишлаб турган олий тоифанинг ёши катта вакиллари бировнинг қўлига қарагунча тинчгина хусусий тиббиётга ўтиб кетишни маъқул кўрмоқда. Ёш, умидли мутахассислар эса биз қолоқ дея назарга илмайдиган, ҳар куни ўқ овози эшитилиб турадиган, лекин шифокорнинг қадри баланд давлатларга минг қийинчиликларга қарамай, кўз юмиб кетиб қолишмоқда.\nЎзи шундоқ ҳам тор мутахассисликдан воз кечиб, ҳаммани умумий амалиётга ўтказишда обрўсини тўккан тиббиётимиз бу кетишда қачон ва қандай қилиб нуфузини кўтара оларкин, миллатнинг дардларига қандай қилиб дармон бўларкин, буниси энди катта савол...\n«Бунча бу порахўрларни ҳимоя қилиб қолдингиз?», — дея сўрарсиз. Камина ҳам 15 йил аввал тиббиёт институтини тугаллаганман. Аммо бир кун ҳам соҳамда ишлаш насиб қилмади. Қизиғи, менинг ҳозиргача энг қалин олти нафар курсдош дўстларимнинг фақат биттасигина бевосита шифокорлик билан шуғулланмоқда. Ҳар замон асл соҳамни қўмсаб қоламан. Кейин яна улар чекаётган заҳматни ва атрофдагиларнинг муносабатини кузатарканман, ўзимга таскин бераман.\nАлбатта, шифокорнинг ҳар бирига мўмай-мўмай пул тиқиштиравериш керак деган фикрдан мутлақ йироқман. Лекин уларни камситавериш, меҳнатини тўғри баҳоламаслик, паст назар билан қараш ва айбини топиб, руҳан тепкилаш ҳеч қачон яхшиликка олиб келмайди.\nЖамият 24/12, 18:28\nОҳангаронда шифокорларга уй берилади


9 март, 16:45\nЭртага Конференциялар лигаси нимчорак финалдан ўрин олган "Витесс" - "Рома" баҳси бўлиб ўтади. Римликларнинг Нидерландия клубига қарши ўйини Тошкент вақти билан 22:30да бошланади.\n"La gazzetta dello sport" нашри учрашув олдидан "Рома" ҳақида мулоҳаза юритди. Нашрда ёзилишича, Жозе Моуриньо бу ўйинда ўзи ишонган футболчиларни майдонга туширади. Чунки "бўрилар" шу босқичгача етиб келганидан сўнг ўйинларга шунчаки ёндошмайди. Жамоа соврин ютиш учун курашади. Шу боис мураббий оптимал таркибдан фойдаланиши кутилмоқда.\nТэмми Абрахам ва Николо Дзаньоло жуфтлиги олдинги чизиқда ҳаракат қилади. Қолган ҳужумчилар ўйиндан келиб чиқиб майдонга тушади. Шомуродов ҳам шулар жумласидан. Катта эҳтимол билан иккинчи таймда захирадаги қолган футболчиларга имкон берилади.


ЎЗ ҲИССАМИЗНИ ҚЎШАМИЗ – Сирдарё вилояти касаба уюшмалари ташкилотлари бирлашмаси Кенгаши\nМен «Ўзбекистон почтаси» АЖ Сирдарё филиалида 5 йилдан буён бошланғич касаба уюшма қўмитасини бошқариб келмоқдаман. Шу давр ичида меҳнат жамоамизда қатор янгиланишлар, иш шароитларида ижобий томонга ўзгаришлар кузатилди. Почта тармоғи орқали аҳолига хизмат кўрсатиш турлари кўпайди, хизмат сифати яхшиланди. Шуни алоҳида айтиш жоизки, меҳнат жамоамизда хотин-қизлар 70 фоизни ташкил этади. Шу боисдан ҳам мен, Президентимиз Ислом Каримовнинг Ўзбекистон Республикаси Конституцияси қабул қилинганининг 23 йиллигига бағишланган тантанали маросимдаги маърузасини тинглар эканман, қалбим ҳаяжонга тўлди.\nЮртбошимизнинг таклифлари билан мамлакатимизда 2016 йилга «Соғлом она ва бола йили» деб ном берилиши ижтимоий-иқтисодий соҳада катта ўзгаришлар ҳамда янгиланишлар бўлишидан дарак беради. Юртимизда соғлом авлоднинг ҳар томонлама баркамол этиб вояга етиши учун кенг имкониятлар яратилади. Мен бошланғич касаба уюшма ташкилоти раҳбари, оила бошлиғи, икки нафар фарзанднинг отаси бўлганим учун ҳам бу янгиликдан беҳад хурсанд бўлдим. Демак, аёлларимиз ва фарзандларимиз саломатлиги давлат эътиборида. Оналар ва болаларга кўрсатиладиган ғамхўрликлар ва тиббий хизматларнинг янги поғонага кўтарилиши оила ўчоғи -оналар ва болаларнинг саломатлиги учун алоҳида замин ҳозирлайди. Бу эса, нафақат авлодлар баркамоллиги, балки юртимиз келажагининг фаровонлигини таъминлайди.\nБизнинг касаба уюшма қўмитамиз ҳам «Соғлом она ва бола йили» дастури бандларининг юксак савияда амалга оширилишида ўз ҳиссасини қўшади, деб ваъда бераман. Бу борада республика ва вилоят йил дастурларига асосланган ҳолда ўз чора-тадбирларимизни тузамиз ва изчил амалга оширамиз.\nЎктам Умрзоқов, «Ўзбекистон почтаси»АЖ Сирдарё филиали БКУҚ раиси\n← БАРЧАМИЗ ДАХЛДОРМИЗ\nСПАРТАКИАДАГА СТАРТ БЕРИЛДИ →\n17.02.2016 sirdaryo ЯНГИЕРДА «СОҒЛОМ ОИЛА» СПАРТАКИАДАСИ ҒОЛИБЛАРИ АНИҚЛАНДИda fikr bildirishni o'chirish


OzodDayjest саҳифа 1\n16 октябр 2019, Тошкент вақти: 05:24\nчоршанба 16 октябр 2019\nҚашқадарёлик эркакдан ўзининг тириклигини исботлаш талаб этилмоқда\nТошкент мудофааси учун жон берганлар қолиб, босқинчи аскарлар хотирасига бутхона тикланмоқда\nФермерлар ҳукуматдан ғалла нархини белгилаш амалиётидан воз кечишни сўрамоқда\nЎзбекистон дипломатик ваколатхоналари хориждаги ватандошларни ҳимоя қилишда сусткашлик қилмоқда. Фермерлар илк бор ҳукуматга талаб билан чиқди. Ўзбекистонда очиқ маълумотлар миллий хавфсизлик ниқоби остида яширилмоқда.\nҚашқадарёлик 54 ёшли эркак ўзининг тирик эканини исботлай олмаяпти\nҚашқадарёлик Анвар Жавҳаров ўзининг тирик эканини исботлаш учун елиб югурмоқда. Тошкентни босиб олишда ҳалок бўлган 24 нафар чор аскари ёдгорлигини тиклаш ғояси танқидий баҳоланди. Четдан божсиз жўнатмалар меъёри 1000 доллардан 25 долларгача камайтирилади.\nОшиқ йигит рад этилган севги сабаб қотилликка қўл урди\nЎзбекистонлик иқтисодчи халқнинг сабр косаси тўлса, қўзғолон кўтариши мумкинлигидан огоҳлантирди\nТаниқли иқтисодчи Ўзбекистонда давлат идоралари фақат Artel ширкати манфаатлари учун ишлаётганинига эътибор қаратди. Қамаши туманидаги қишлоқ бир ойдан бери қамалда қолаяпти. Икки чақалоқни ўлдирган аёл шайтон амри билан иш тутганини иддао қилди.\nСиёсий партиялар жўровозлик ва лаббайчиликда айбланди\nМустақил эксперт Каримов даврида лаббайгўйлик қилган партиялар Мирзиёев даврида-да бу одатни тарк этмаганини иддао қилди. Адвокат С.Майоров ДХХ ва Бош прокуратура шикоятларни жавобсиз қолдираётганидан ёзғирди. Қашқадарёлик йигит маъшуқасининг оиласи унга рўйхушлик бермагани боис қотилликка қўл урди.


ЎзА - БОШ ПРОКУРАТУРАНИНГ РАСМИЙ БАЁНОТИ:\nБОШ ПРОКУРАТУРАНИНГ РАСМИЙ БАЁНОТИ:\n05.07.2018 15:46 Чоп этиш версияси\nС.Умаровга нисбатан қамоққа олиш тарзидаги эҳтиёт чорасини қўллаш масаласи кўриб чиқилмоқда.\n2018 йил 22 июнь куни фуқаро Н.Т. ариза билан мурожаат қилиб, 03.06.2018 йилда Каттақўрғон шаҳар ИИБ тезкор вакили С.Умаров ва бошқалар уни шаҳар ИИБ биносида ҳақорат қилиб, ечинтиришга мажбур қилишганини билдирган.\nҲолат юзасидан вилоят прокуратураси томонидан ўтказилган терговга қадар текширувда, 03.06.2018 йил соат 10:00 ларда фуқаро Н.Т. Каттақўрғон шаҳрининг «Деҳқон бозори»да бўлган вақтида шаҳар ИИБ ходимлари уни ўғрилик қилганликда гумон қилиб, шаҳар ИИБ маъмурий биносига олиб келишгани аниқланган. Шаҳар ИИБ тезкор вакили С.Умаров унга ўғрилик қилиш мақсадида бозорга келганлигини айтиб, уни ҳақорат қилган. Сўнг ИИБ маъмурий биносининг коридорида Н.Т. нинг эгнидаги барча кийимларини ечишга мажбур қилиб, бу ҳолатни ўзи видеотасвирга олган.\nБу ҳақда Ўзбекистон Республикаси Бош Прокуратураси Матбуот хизмати маълум қилди.


Хорватияни ютган Ўзбекистон, Болтабоевдан шедевр, чорак финалдан қуруқ қолдирган чехиялик ҳакам. 2013 йилги U17 ЖЧни ёдга оламиз / CHAMPIONAT.asia\n15:14Карикатура: Нойердек "супер қаҳрамон"га эга жамоа навбатдаги совринни қўлга киритди 0 14:50Билич "Вест Бромвич"га Адебайорни олиб келмоқчи 1 14:44Иван Йосович: “Мавсумни юқори ўринларда якунлашимизга ишонаман. Мухлисларсиз қаерда ўйнашимизни фарқи йўқ” 1 14:26Хитой Суперлигаси. Одил Аҳмедов ҳаракат қилаётган "Тяньцзинь Тэда" "Циндао Хуанхай"га йирик ҳисобда мағлуб бўлди 10 14:23Eplmanager.com. Эртага "Open Asia Championship V" совринли лигаси старт олади 2 14:08Расман: “Истиқлол” футбол клуби Про лига қатнашчилари сафидан чиқарилди 11 14:01Биринчи лига. 4-турнинг барча натижалари 0 13:48"Арсенал" "Челси" ярим ҳимоячисини нишонга олди 3 13:25"Лестер" ва "Вест Хэм" 19 ёшли ҳимоячи учун курашмоқда 0 13:01Суарес Бартомеу билан эсдалик учун расмга тушишдан бош тортди 11 12:48Наманган вилояти ҳокими Хайрулла Бозоров Фарғона вилояти ҳокими бўлишга яқин 50 12:36"Тезкор студия". "Навбаҳор" - "Насаф" учрашувида ким ютади? Терма жамоа мураббийи ойлиги 3 миллион сўм? 13 12:08МЮ Теллес учун 12 млн фунт атрофида таклиф қилди, "Порту" эса 18 млн сўрамоқда, ўйинчи бу талаб жуда баланд деб ҳисобламоқда 4 12:05Спортчилар ижтимоий тармоқларда 0 11:50"Интер" Кабакка қизиқмоқда 0\nХорватияни ютган Ўзбекистон, Болтабоевдан шедевр, чорак финалдан қуруқ қолдирган чехиялик ҳакам. 2013 йилги U17 ЖЧни ёдга оламиз\n05 июн 20:14\nТеглар : U-17 Жаҳон чемпионатиЖамшид БолтабоевДилшод Нуралиев\nЧемпионатлар бошланиш арафасида, ўзимизнинг Суперлига ҳам қайтмоқда. Шундай бўлсада кичик ёшдаги терма жамоаларимиз қатнашган Жаҳон чемпионати ва бошқа турнирларни ёдга олишда давом этамиз.\nДилшод Нуралиев бошчилигидаги ўсмирлар терма жамоамиз БААда ташкил этилган ўз ёш тоифаларидаги Жаҳон чемпионатига йўлланмани 2012 йил Эронда ўтган Осиё чемпионатидаги ғолиблик орқали қўлга киритишганди.\nВакилларимиз Марокаш, Хорватия, Панама билан “С” гуруҳидан ўрин эгаллашди. Бир томондан Ўзбекистон жой олган квартетдаги рақиблар ўзига яраша номдор ва кучли эди. Айниқса, хорватияликлар таркибидаги футболчи Ален Ҳалилович ўша пайт “Барселона”, “Арсенал”, “Марсель” клублари қизиқишлари доирасига тушиб қолганди. Бизникилар эса мусобақага қитъа чемпиони сифатида ташриф буюрган, бу эса ҳар қандай терма жамоани сергак тортишга чақирарди.\nТурнирни Панамага қарши бошлаган ҳамюртларимиз ишончли ҳаракат қилган ҳолда 2:0 ҳисобидаги ғалабани танатана қилди. Голларга Рустам Ашурматов ва Шоҳжаҳон Аббосовлар муаллифлик қилишди. Ушбу турнирдан бир ярим йил ўтиб Ашурматов “Бунёдкор”нинг асосий таркибидан жой олди, 2015 йилнинг иккинчи даврасида тўлиқ бошланғич таркибда майдонга тушди. Бироқ, Аббосов ҳақида бундай дея олмаймиз. Фаолиятини асосан қуйи лигаларда ўтказаётган футболчи 2016 йилнинг иккинчи даврасида мураббий Равшан Бозоровнинг таклифига кўра “Навбаҳор”га ўтди ва бир нечта баҳсларда иштирок этди. Ушбу ўйинчидан келажакда кўп нарса кутилган эди. Гарчи мазкур беллашувда натижа биз учун ижобий бўлган бўлсада ўйиндан кейинги матбуот анжуманида Дилшод Нуралиев ўйиндан қониқмаганини, бундан ҳам яхшироқ ўйнай олишимиз мумкинлигини айтганди.\nГуруҳдаги иккинчи турида Африка қитъаси вакили Марокаш рақиблик қилди. Биласиз, улар асосан жисмоний кучга таянган ҳолда ўйин ташкил қилишади ва қарши ҳужумлардан самара чиқаришга ҳаракат қилишади. Шу куни ҳаво ҳарорати жуда иссиқ бўлган, ўйин ҳам бироз ноқулай вақтга қўйилгани боис бизнинг йигитлар бироз қийналишганди. Одатда, бундай баҳслар куннинг кечки қисмида ўтказиларди. Лекин, турнир ташкилотчилари бироз профессионалликдан ташқарига чиқишганди. Тенгма-тенг курашлар остида ўтган ўйинда икки терма жамоа нурсиз дуранг 0:0 натижага рози бўлишди.\nКейинги босқич йўлланмаси ҳали ҳал этилмаганди. Гуруҳ фаворити сифатида қаралган Хорватия уч очко билан охирги ўринда, биз эса тўрт очко билан нимчорак финалга чиқиш учун яхши имкониятга эга эдик. Бунинг учун камида дуранг ўйнашимиз ёки ғалаба қозонишимиз керак эди. Рақиб ҳам бор кучини ташлаши кутилганди. Зеро, уларни фақатгина ғалаба плей-оффга йўлланма берарди. Даражаси ва аҳамияти юқори бўлган учрашувнинг 14-дақиқасида Достон Ҳамдамовнинг амалга оширган жарима тўпидан сўнг рақиб футболчиси ўз дарвозасини ишғол қилиб қўйди. Аммо, бу хурсандчилик узоққа чўзилмади. 27-дақиқада биз юқорида зикр этган Ален Ҳалилович тезлик билан ҳимоячиларимизни ортда қолдириб Сарвар Каримов қўриқлаётган дарвозани аниқ нишонга олди. Ҳалилович бир йил ўтиб “Барселона” футболчисига айланди. Лекин, унинг Каталониядаги ишлар юришмади. Ижарада бир қатор клубларда тўп тепди. Клуб уни охир оқибат “Милан”га трансфер қилди. Табиийки, Аленнинг голи жамоадошларига қўшимча руҳий устунлик бериши табиий эди. Ўйин дурангга қараб кетаётган бир пайтда ярим ҳимоячи Жамшид Болтабоев чамаси 18 метрлардан аниқ зарба йўллаб ажойиб тарзда ғалаба тўпини киритди.\nБолтабоев ушбу мундиал ҳақида ўз интервьюларининг бирида шундай деганди:\n“Жаҳон чемпионатида иштирок этишнинг ўзи барчамиз учун катта бахт эди. Биздан кейин бирор терма бу нуфузли мусобақага йўл олмади. Яна шуни таъкидлаб ўтмоқчиманки, у ерда умуман бошқа атмосфера ҳукмронлик қилади, учрашувга бўлган тайёргарлик, масъулият ҳам юқори даражада. Майдонлар сифатли, ташкилий ишлар яхши йўлга қўйилади. Чунки бу оддий мусобақа эмас, балки жаҳон чемпионатидир. Биринчи турда Панама устидан ишончли тарзда ғалаба қозондик. Кейинги рақибимиз Марокаш билан дуранг қайд этдик. Мусобақадан аввал ўйин услуби Марокашникига ўхшаш бўлган терма билан ўртоқлик учрашувида майдонга тушиб, бўлажак рақибимиз ҳақида тасаввурга эга бўлганмиз. Хорватияга қарши кечган учинчи тур ўйини ҳаётимдаги энг муҳими бўлди.\nЕвропа қитъасининг номдор вакили билан ўйинда мураббийимиз Дилшод Нуралиев менинг бешинчи ҳимоячи бўлишимни тайинлаганди. Чунки рақиб сафида ўта кучли ва тезкор ҳужумчилар тўп суришини билардим. Шунга қараб ҳимояга эътиборлироқ бўлишимиз талаб этилди. Учрашув охирлаб бораётган пайтда дўстим Отабек Шукуров билан ўрин алмашдик. Яъни, ҳужумчи ортида ўйнаган Отабекнинг иши менинг зиммамга юкланди. қарангки, бу режамиз самарасини берди ва мен сўнгги дақиқаларда гол уриб, жамоамни олдинга олиб чиқдим. Ўзимиздан кучсиз ҳисобланган Гондурасга мағлуб бўлганимизни эсласам, кўзимга ёш келади. Акром Комиловнинг учрашув бошида четлатилиши бутун режаларимизни бузиб юборди. Дисквалификация туфайли мен бу ўйинда майдонга тушмадим, жамоага ёрдам бера олмаганим учун ҳануз ўзимдан хафа бўламан. Ўйинни мухлислар билан бир қаторда томоша қилиб, уларга қанчалик қийин эканлигини сездим. Ўз жамоанг мағлубиятга учраш арафасида турса-ю, сен четдан томошабин бўлиб турсанг, юрагинг сиқилиб кетар экан. Шахсан мен учун томоша қилишдан кўра, тўп суриш афзалроқ”.\nДарҳақиқат, Гондурас бизнинг терма жамоадан кучсиз эмасди. Ким қандай фикрда билмадим. Шахсан ўзим учун ўйинни бошқарган чехиялик ҳакам Павел Кроловец кўп вазиятларда гондурасликларга ён босган, ғалаба қозонишига ёрдам бериб юборганди. Бир киши кам бўлиб қолганига қарамасдан 70-дақиқа мардонавор курашган ўсмирларимиз 74-дақиқада биргина хато эвазига гол қўйиб юборишди. Мазкур турнирдан бир йил ўтиб аксарият футболчиларимиз катта футболда дебют қилишди. Достон Ҳамдамов, Акром Комилов, Одил Ҳамробеков, Сарвар Каримов, Жамшид Болтабоев ва ҳоказо.\nҚуйида Жаҳон чемпионатидаги иштирокимиздан фотогалереяни томоша қилишингиз мумкин.\nИван Йосович: “Мавсумни юқори ўринларда якунлашимизга ишонаман. Мухлисларсиз қаерда ўйнашимизни фарқи йўқ” 1\nКрасницкий номидаги тўпурарлар клубининг янги аъзоси Темурхўжа Абдухолиқов 29 ёшда 7\n"Зомин" бош мураббийи Жаҳонгир Абдурашидов: "Қайсидир жойда бизга омад кулиб боқди. Анча қийналдик дея оламан" 0\n53 ёшли Миура - Япония чемпионатида ўйнаган энг ёши катта ўйинчи бўлди 11\nCoca Cola Суперлига. 17-турнинг бошланиш вақти 7


Lifestyle 14:40 / 29.09.2019 33696\nСтатистика бўйича, ҳозирги кунда ҳар учинчи инсон кўриш қобилияти муаммоларидан азият чекади. Сабаблар турфа хил, масалан: экология, ирсият, техника буюмлари таъсири (телевизор, компьютер).\nКўриш қобилияти сустлашмаслиги учун мунтазам чоралар кўриб бориш лозим:\nҲар куни кўз учун гимнастик машқларни амалга ошириш.\nКўз гигиенасига тўғри риоя қилиш.\nФойдали маҳсулотлар истеъмоли.\nИложи борича кўпроқ тоза ҳавода сайр қилиш.\nТехника буюмларидан имконият даражасида камроқ фойдаланиш ёки антикомпьютер кўзойнаклари сотиб олиш.\nКўз саломатлигини сақлашнинг халқчил усуллари\nПишиқчилик даврида кўп миқдорда черника (резавор мева) ейиш керак. У ўзининг шифобахш хусусияти билан ажралиб туради: кўз тўр пардасидаги қон томирлари ишини жадаллаштиради; кўз толиқишини камайтиради; мушак спазмларини бартараф этади; кўриш қобилиятини асраш ва яхшилашга ёрдам беради.\nМиопиядан азият чекувчи барча беморлар кўпроқ сабзи истеъмол қилишлари тавсия этилган, унинг фойдаси бор. Миопия, конъюнктивит, блефарит, «шапкўрлик» каби касалликлар билан курашишда ушбу сабзавот самаралидир. Мунтазам равишда сабзи тановул қилиш кўриш қобилиятини оширади, чарчоқни олади ва оғриқни камайтиради.\nКўриш равшанлигини оширишга туртки бўлувчилар қаторида яшил кўкатлар тўплами алоҳида ўринга эга (петрушка, исмалоқ, укроп яъни шивит, шовул, кўк пиёз ва бошқа кўкатлар). Кўкат таркиби фойдали микроэлементлар, витаминларга тўйинганлиги сабабли ёшлик ва тўлақонли кўриш қобилиятини узоқ йиллар сақлаб қолишга кўмаклашади.\nКомпресслар ҳам ўзининг ижобий таъсирини намоён эта олади, масалан, асал ва аччиқ чой бирлашмаси кўпчиликка яхши таниш. Аччиқ дамланган чойдан кўз касалликларида яллиғланишни бартараф этувчи лосьон сифатида фойдаланиш халқ орасида кенг тарқалган.\nАлоэ ўсимлиги барги ҳам кўзга томизилувчи доривор қоришма сифатида яхши самарага эга. Аксарият ҳолларда у сув ёки асал билан аралаштирилади. Бу малҳам кўриш қобилиятини оширади.\nКартошка сувига матони намлаб кўз остига босиш мушакларни бўшаштириб, чарчоқни олади.\nКасалликни даволагандан уни олдини олиш енгилроқ кечади.


Diyor24\tPosted on Sentabr 17, 2021\nРеспубликамизнинг географик ўрни ва тупроқ-иқлим шароитлари деҳқончиликнинг барча турларини ривожлантириш учун жуда қулай ҳисобланади. Серқуёш табиатимиз суғориладиган деҳқончиликни ривожлантириш учун кенг имкониятларга эга.\nАммо, бундай иқлим шароити қишлоқ хўжалик экинларига зарар етказадиган ҳар хил ҳашаротларнинг кўпайишига ҳам сабаб бўлади. Ўрта Осиёда деярли барча зараркунандалар тез ривожланиб йилига шимолий минтақаларга нисбатан бир неча марта кўп бўғин беради. Бу эса ўсимликларни ҳимоя қилиш учун зараркунандалар биологиясини , уни ўсимлик ва муҳит билан узвий боғланишини чуқур ўрганиб, энг самарали кураш чора ва воситаларни қўллашни тақазо этади.\nҲозирги вақтда, август-сентябрь ойларида кузги ва кечки олма, нок ва беҳи боғларидаги дарахтларга тутқич белбоғларни боғлаш ишларини амалга ошириш зарур тадбирлардан бири ҳисобланади. Маълум муддатдан сўнг, уларни октябр-ноябр ойларида дарахтлардан ечиб олиб, белбоғдаги зараркунандаларни қайноқ сувга солиб олма қурти ва бошқа зараркунандаларни нобуд қилиш, ёқиб ёки кўмиб йўқотиш мақсадга мувофиқ бўлади.\nМамлакатимизнинг барча ҳудудларида бўлгани сингари Сурхондарё вилоят Ўсимликлар карантини ва ҳимояси бошқармаси ҳамда унинг туман бўлимлари ходимлари томонидан ушбу агротехник тадбирлар ўтказилмоқда. Жойларда таргибот-ташвиқот ва назорат ишлари амалга оширилаётир.\n– Бу каби белбоғлар келгуси йил мўл ҳосилдорлик гарови, дейди – Ўсимликлар карантини ва ҳимояси вилоят бошқармаси Қизириқ туман бўлими инспектори А. Поёнов. Биргина тузоқли белбоғларни олиб карайдиган бўлсак, дарахтлардан ерга тухум қўйиш учун ва кейин дарахтларга чиқиш учун ҳаракатланаётган қурт – қумурсқаларни тутиш ва йўқ қилиш мақсадида қўлланилади.\nТузокли белбогларни ўрнатишда аввал дарахтнинг белбоғ ўрнатиладиган жойи яхшилаб қуриган пўстлоқ ва шох-шаббалардан тозалаб ташланади. Белбоғларнинг қуруқ, заҳарли ва елимли турлари мавжуд.\nЯна бир усул – бу икки томонлама оғзи очиқ белбоғ. Бунда картон, поролон, шиша матодан 30 см кенгликда тасмалар қирқиб дарахт танасига икки томонини очиқ килиб, яъни ўртасидан маҳкам боғлаб қўйилади. Қоғознинг дарахт танасига тегиб турган ички тарафини лой билан сувалади (поролон ва шиша матода мустаҳкам ўралади). Ҳар икки томондан ҳаракатланиб орасига кирган қурт-қумурсқалар ичидан чиқа олмай нобуд бўлади. Агар поролон ёки шишаматонинг устига скотч билан плёнка боғлаб кўйилса, ҳашоротлар ташқи томонидан ҳам ҳеч қаерга ўтолмайдилар.\nПохол, коноркоп ёки сомондан жгут килиб, дарахт танасига боғлаб қўйилади. Унинг орасига қурт-қумурсқалар кундузи киради ёки тухум қўйгани киради. Бу белбоғларни хафтада бир марта аввал плёнка устига қоқиб олиб, кейин ёкиб ташлаш керак бўлади, қоқилганда фойдали йиртқич хашоротлар ҳам тушади, лекин улар тез учиб, ўрмалаб кетади, зараркунандалар тез ҳаракатлана олмайдилар.\nЗаҳарли белбоғлар: Уларнинг негизида кимёвий аралашув туради, яъни, каноркоп, поролон ёки бошка юмшокроқ матони 3-4 қават килиб, рухсат этилган заҳарли модда билан шимдирилади. Сўнг, дарахт танасига боғлаб, устини полиэтилен билан ўраб қўйилади, боғлаш усуллари эса юқорида келтирилган қуруқ белбоғларникидек. Бу белбоғлар 3-4 ҳафтада ўз кучини йўқотади ва уларни қайта дорилаш учун ечиб, дорилаб, яна дарахтга боғлаб қўйилади (бу усулда ҳашоротлар терилмайди).\nБоғлардан мўл ҳосил олишда зарур бўлган агротехник тадбирларни ўз вақтида юқори даражада бажарилиш мева ҳосилдорлигини ошириш, маҳсулот сифатини яхшилаш ҳамда улардан қайта ишлаш саноатида тайёрланадиган маҳсулотларни кўпайтиришга, халқимизнинг мевага бўлган талабини тўла қондиришига хизмат килади.\nPrevious PostХалқаро валюта жамғармаси Афғонистон билан ҳамкорликни узди ва толибларга шарт қўйди\nNext Post18 сентябрь – Бутунжаҳон тозалик куни сифатида инсоният тарихидаги миллионлаб кўнгиллиларни бирлаштирган кун\nСурхондарёда турмуш ўртоғини рашк устида бўғиб ўлдирган эр озодликдан маҳрум этилди\nDiyor24 Iyun 3, 2021\nЖанубий Кореяга бир кунда 46 тонна гилос экспорт қилинди\nDiyor24 Iyun 21, 2021\n«Мотокросс» спорт тури бўйича Ўзбекистон Чемпионати ва Биринчилиги I-босқич мусобақаларига старт берилди…\nDiyor24 Fevral 20, 2021\nШерободда воҳа тадбиркорлари билан очиқ мулоқот ўтказилди\nDiyor24 May 27, 2021


Янги тайинланган судьялар касамёд кабул килди – КУН УЗ\nГлавная / Жамият / Янги тайинланган судьялар касамёд кабул килди\n16.05.2018\tЖамият Comments Off on Янги тайинланган судьялар касамёд кабул килди 95 Показы\nБугун, 16 май куни Узбекистон Республикаси Олий суд Пленуми мажлиси булиб утди. Мажлисда Узбекистон Республикаси Президенти билан келишилган холда Узбекистон Республикаси Судьялар олий кенгашининг карорига мувофик биринчи марта лавозимига тайинланган судьяларнинг касамёд кабул килиш маросими булиб утди.\nЯнги тайинланган судьялар зиммаларига юклатилган вазифаларни халол ва виждонан бажаришга, одил судловни факат конунга буйсунган холда амалга оширишга, бегараз, холис ва адолатли булишга касамёд килишди.\nМажлис иштирокчилари касамёд кабул килган судьялар, уларнинг оила-аъзолари ва якинларини ушбу мухим вокеа билан табриклади. Юксак ишончни тула оклашларига, фидоийлик билан мехнат килишларига, конуний ва адолатли карорлар кабул килишларига ишонч билдиришди.\nТадбирда Олий суд раиси К.Комилов Узбекистон Республикаси суд-хукук тизимида утказилаётган ислохотлар хакида гапириб утди.\n– Судья – бу гапирувчи конун. Утган бир ярим йил ичида юртимизда кандай узгаришлар булаётганини куриб турибсиз.\nКабул килаётган карорларингизни ойда бир марта халкнинг олдига чикиб тушунтиринг. Халк билан бирга булинг. Юришингизда, туришингизда судьялик лавозимингизга лойик булишингиз шарт. Хозир кечаю кундуз ишлайдиган пайт. Эрталаб покизалик билан иш бошлаб кечкурун покизалик билан уйга киришингиз керак. Халк дарди билан яшанг.\nАлбатта, судда бир тараф ютади, бошкаси ютказади. Хар бир кабул килинган карорларингизни тарафларга унинг мазмун-мохиятини тушунтириб беришингиз шарт. Бу Олий суд раиси сифатида сизга берган биринчи топширигим булади, – деди Олий суд раиси К.Комилов.\nКасамёд кабул килган судьяларга гувохнома ва “Судьялар одоб-ахлоки коидалари” китоби топширилди.


Европа ва АҚШ Саудия нефтидан воз кечмоқда - ОАВ - 27.03.2020, Sputnik Ўзбекистон\nЕвропа ва АҚШ нефт омборхоналари тўлиши муносабати билан Саудия Арабистони нефтидан воз кечмоқда - ОАВ. 27.03.2020, Sputnik Ўзбекистон\n17:44 27.03.2020 (янгиланди: 17:45 27.03.2020)\n© МинэнергоХранилище нефти - иллюстративное фото\nЕвропа ва АҚШ нефт омборхоналари тўлиши муносабати билан Саудия Арабистони нефтидан воз кечмоқда - ОАВ.\nТОШКЕНТ, 27 мар - Sputnik. АҚШ ва Европадаги нефтни қайта ишлаш заводлари, нархлар пасайганига қарамай, Саудия Арабистонидан қўшимча ҳажмдаги нефт сотиб олишни рад этишмоқда, деб хабар беради РИА Новости The Wall Street Journal нашрига таяниб.\nУларнинг сўзларига кўра, Саудия Арабистони шу сабабдан янги харидорларни топишда қийналмоқда. Бунинг сабаби, мижозлар омборхоналарнинг етишмаслиги муаммосига дуч келмоқдалар, бу эса уларга ёқилғининг янги ҳажмларини сотиб олишини қийинлаштирмоқда.\nБиржа сотувчиларнинг сўзларига кўра, Ҳиндистонда ҳам нефтга талаб пасайган, бу ҳам коронавирус атрофидаги вазият билан боғлиқ. Такидланганидек, шу пайтнинг ўзида, Россия ўз маҳсулотини нефтга бўлган талаб ортиб бораётган Хитойга йўналтиришга муваффақ бўлди.\nНефт бозоридаги инқироз ОПЕК+ битимининг бузилиши ва Саудия Арабистонининг қазиб олишни кунига 13 миллион баррелгача ошириш ҳақидаги ваъдасидан кейин юз берди. Йил бошидан бери нефт нархи икки баравар арзонлади.\nThe Wall Street Journal таъкидлашича, нархларни пасайтириш билан, Ар-Риёд бозорнинг Россия улушини, айниқса Европанинг баъзи қисмларидаги улушини тортиб олишга умид қилмоқда.


Қосим-Жўмарт Тўқаев - xabar.uz\nТўқаевнинг машҳур баёнотидан сўнг Россия Қозоғистон нефтини чеклашга қарор қилди — ОАВ\n80 йил бурунги миналар энди «юзага қалқигани» тасодифми?..\nТўқаев: Қозоғистон Донбасс республикаларини тан олмайди\n«Агар ҳамма миллатга ўз тақдирини ўзи белгилаш ҳуқуқи берилганида, ҳозир жаҳонда 193 та ўрнига 500-600 та давлат бўларди».\nТўқаев Қозоғистон номини ўзгартириш фикрига муносабат билдирди\n«Айрим фуқаролар давлатимиз номини ўзгартириш масаласини ҳам референдумга олиб чиқиш керак, деган фикрларни билдиришди...»\nМирзиёев Қозоғистон президентини муваффақиятли референдум билан табриклади\nЎзбекистон президенти Шавкат Мирзиёевнинг Қозоғистон президенти Қосим-Жўмарт Тўқаев билан телефон орқали мулоқоти бўлиб ўтди.\nҚосим-Жўмарт Тўқаев Қозоғистон халқига мурожаат қилди\nҚозоғистон президенти Қосим-Жўмарт Тўқаев бўлажак референдум муносабати билан мурожаат қилди.\nПрезидент Тўқаев референдумда «ваколат муддати узайтирилиши» масаласига ойдинлик киритди\nҚозоғистон президенти Қосим-Жўмарт Тўқаев 1 июнь куни Миллий фанлар академиясининг 75 йиллиги доирасидаги сессияда сўзлаган маърузасида бир қатор муҳим сиёсий масалаларга аниқлик киритди.\nЎзбекистон Республикаси Президенти Шавкат Мирзиёев 17 май куни Қозоғистон Республикаси Президенти Қосим-Жўмарт Тўқаев билан телефон орқали мулоқот қилди.\nЎзбекистон ва Қозоғистон президентлари учрашади\nЎзбекистон президенти Шавкат Мирзиёев 9 май куни Қозоғистон президенти Қосим-Жўмарт Тўқаев билан телефон орқали мулоқот қилган.\nТўқаев: «Европа кўпдан буён бундай фожиага рўбарў келмаганди...»\nҚозоғистон Украина ҳудудий яхлитлигини ҳурмат қилади. Бу ҳақда Қозоғистон президенти Қосим-Жўмарт Тўқаев муаллифлигида АҚШнинг The National Interest нашрида чоп этилган мақолада сўз боради.\nЎзбекистондаги ШҲТ саммити қачон ўтказилиши маълум бўлди\nЎзбекистон Республикаси Президенти Шавкат Мирзиёев 5 апрель куни Қозоғистон Республикаси Президенти Қосим-Жўмарт Тўқаев билан телефон орқали мулоқот қилди.\nШавкат Мирзиёев Қозоғистон президенти билан долзарб мавзуларни муҳокама қилди\nЎзбекистон Республикаси Президенти Шавкат Мирзиёев 16 март куни Қозоғистон Республикаси Президенти Қасим-Жомарт Тоқаев билан телефон орқали мулоқот қилди.\nҚозоғистон супер президентлик тизимидан воз кечади – Тўқаев жиддий сиёсий ислоҳотлар ҳақида гапирди\nБугун, 16 март куни Қозоғистон президенти Қосим-Жўмарт Тўқаев мамлакат халқига мурожаат йўллади.\nТўқаев «Нур Отан» партияси номи ўзгартириш таклифини маъқуллади\n«Нур Отан» партияси номини «Аманат» деб ўзгартириш таклиф қилинди.\nИсмоилов Тўқаев билан учрашди\nЎзбекистон парламенти Қонунчилик палатаси спикери Нурдинжон Исмоилов Қозоғистон президенти Қосим-Жўмард Тўқаев билан учрашди.\nТўқаев: «Қозоғистонга АЭС жудаям зарур, акс ҳолда минтақада етакчиликни бой берамиз»\nҚозоғистон президенти мамлакат электр энергияси таъминотида муаммоларга йўлиққанини, қўшни давлатлар энергия тизимлари сифатига қарам бўлиб қолганини таъкидлади.\nЗўравонликларда кимнинг қўли бор? Президент Тўқаев жавоб берди\nҚозоғистон раҳбари Қосим-Жўмарт Тўқаев мамлакатнинг «Хабар 24» каналига берган интервьюсида жамоатчиликни қизиқтираётган масала – зўравонлик ҳаракатлари ким томонидан содир этилгани хусусидаги саволга ҳам жавоб берди.\nҚосим-Жўмарт Тўқаев «ўзбекистонлик олигархлар» ҳақида гапирди\nҚозоғистон президенти Қосим-Жўмарт Тўқаев 29 январ кунги чиқишида мамлакат ва қўшни Ўзбекистоннинг бадавлат кишиларини ўзаро солиштирди.\nТўқаев қанча муддат президент бўлишини маълум қилди\nҚонунлар ҳам, конституция ҳам ўзгартирилмайди.\nТўқаев бу борада Ўзбекистонни ўрнак сифатида мисол қилиб келтирди.\nДавлат раҳбарлари икки томонлама кун тартиби ва минтақавий ҳамкорликнинг долзарб жиҳатларини кўриб чиқдилар.


Намозни бузмайдиган ҳолатлар - Hidoyat.uz\nАсосий саҳифа Мақолалар Намозни бузмайдиган ҳолатлар\nЧоп этилди Sentabr 8, 2019 Намозни бузмайдиган ҳолатларda fikr bildirishni o'chirish\nНамоз ўқиётган киши ёзувга қараб уни тушунса; ё тишлари орасида қолган нўхатдан кичик нарсани амали касир (кўп ҳаракат) қилмасдан ютса ё унинг сажда қиладиган жойидан бирорта (одам, ҳайвон) ўтса, шунингдек, намоз ўқиётган киши ражъий талоқ қилган аёлининг ғализа авратига шаҳват билан қараса, намози бузилмайди. (Аёлини ражъий талоқ қилган киши уни иддасида қайтиб олган бўлади ва бу ҳолда ражъий собит бўлади.) Намоз ўқувчининг олдидан ўтган одам гуноҳкор бўлади.\nНамоз ўқиётган кишининг қуйидаги етмиш еттита таҳримий ё танзиҳий амалдан бирини қилиши макруҳ бўлади:\n– намознинг вожиб ёки суннат амалини қасддан тарк этиш;\n– кийими ва баданини беҳуда ушлаш;\n– сажда жой идаги тошчаларни олиб ташлаш (фақат сажда учун бир марта қилиш макруҳ эмас);\n– бармоқларни қисирлатиш;\n– қўл панжаларини бир-бирига кийгизиш;\n– қиёмда қўлни белга қўйиш;\n– бўйнини буриб ёнга қараш (кўксини бурса, намоз бузилади);\n– тиззаларини тик қилиб (ит каби) ўтириш;\n– эркакларнинг саждада тирсакларни ерга теккизиши;\n– енгни шимариб олиш;\n– кўйлак кийишга имкони бўлганда фақат иштон (ёки шим) билан намоз ўқиш;\n– қаъдада узрсиз чордана қуриб ўтириш;\n– эркак киши сочларини тўплаб, боғлаб олиши;\n– бош тепасини очиқ қолдириб атрофини боғлаш;\n– саждага боришда кийимни олдга йиғиш (шимнинг почасини кўтариш) ё белни боғлаб намоз ўқиш;\n– кийимни елкага ёки бошга ташлаб олиб намоз ўқиш;\n– енгсиз кийимга ўралиб, қўлларни чиқармай намоз ўқиш;\n– кийимнинг бир тарафини ўнг қўлтиғидан ё чап қўлтиғидан ўтказиб, бошқа\nтомонини иккинчи елкасига ташлаб ўқиш;\n– қироатни руку ҳолатида тамомлаш;\n– қироатни нафл намозларнинг биринчи ракатида иккинчи ракатидан узун қилиш;\n– барча намозлар ва иккинчи ракат қироатини биринчи ракат қироатидан узун қилиш;\n– фарз намоз ва бир ракатда битта сурани икки марта ўқиш;\n– биринчи ракатда ўқиган сура ёки оятдан олдинги сура ёки оятни иккинчи ракатда ўқиш;\n– биринчи ракатда ўқиган зам сурадан сўнг орада бир сура қолдириб, ундан кейинги сурани иккинчи ракатда ўқиш (масалан, биринчи ракатда Наср сурасини ўқигач, иккинчи ракатда Ихлос сурасини ўқиш);\n– хушбўй нарсани қасддан ҳидлаш\n– кийим ёки елпиғич билан бир-икки марта елпиниш;\n– саждада ва саждадан бошқа ҳолатда қўл ва оёқ бармоқларини қибладан бошқа тарафга қаратиш;\n– рукуда икки қўлни тиззалар устида (саждада сонда) тутмаслик;\n– эснаш, кўзларни юмиш, осмонга қараш, керишиш;\n– оз ҳаракат қилиш (амали қолил);\n– бит ушлаб ўлдириш;\n– оғиз ва бурунни (бўйинбоғ ва ҳоказолар билан) ёпиш;\n– суннатга мос равишда қироат қилишга моне бўладиган эримайдиган нарсани оғизга солиб намоз ўқиш (оғизга оқ қанд каби ширин нарса солиб намоз ўқиса, намози бузилади);\n– салла ўрамига (пешонани ерга теккизмай) сажда қилиш;\n– жонли нарсанинг расми устига сажда қилиш;\n– бурнида узри бўлмаган ҳолда саждада фақат пешонани ерга теккизиш;\n– йўл устида намоз ўқиш;\n– ҳаммомда, молхонада намоз ўқиш;\n– қабристонда намоз ўқиш;\n– ўзганинг ерида унинг розилигисиз намоз ўқиш;\n– ахлатхонага яқин жойда намоз ўқиш;\n– катта ва кичик ҳожат, ел қистаган ҳолатда намоз ўқиш;\n– вақти ўтиб кетишидан ёки жамоатга етолмасликдан хавф қилмаганда кийими, жойи ва баданида намоз дуруст бўлишига моне бўлмайдиган\nажосат билан намоз ўқиш;\n– бошяланг ва жомакорда намоз ўқиш, ўзини камситиш ва зорланиш ниятида бошяланг намоз ўқиш макруҳ бўлмайди;\n– кўнгли тусаб турган таом дастурхонга тортилганида (вақти зиқ бўлмаганда) намозни ўқиш;\n– фикрни чалғитувчи, хушуга халал берувчи нарсалар олдида намоз ўқиш;\n– намозда оятлар ва тасбеҳларни бармоқ билан санаш;\n– фақат имомнинг меҳробдан бир зироъ баландда намоз ўқиши;\n– олдинги сафда бўш жой бўлганида, орқа сафда намоз ўқиш;\n– жонли нарсалар сурати бўлган кийим кийиш ва унда намоз ўқиш;\n– намоз ўқиётган кишининг рўпарасида, тепасида ё орқа томонида жонли нарсаларнинг расми бўлиши. Агар расм кичик ёки катта бўлсада боши кесилган ёки жонсиз нарсаларнинг расми бўлса, макруҳ бўлмайди;\n– ухлаётганлар ва олови бор тандир ёки қўра қаршисида намоз ўқиш;\n– пешонасига ёпишган зарари бўлмаган тупроқни артиб ташлаш;\n– бир сурани белгилаб олиб, ундан бошқа сураларни ўқимай доимо ўша сурани ўқиш;\n– олдидан бирор нарсанинг ўтиш эҳтимоли бўлган жойда сутра қўймасдан намоз ўқиш.\nУшбу макруҳ ҳолатлар боис намоз бузилмайди, лекин савоби камайиб кетади.\nҲасан ибн Аммор ШУРУНБУЛОЛИЙнинг «НУРУЛ ИЗОҲ» асари асосида


13:19 / 23.01.2020\nTransparency International ҳуқуқни ҳимоя қилиш ташкилоти 2019 йилги Коррупцияни қабул қилиш индексини (Corruption Perception Index) эълон қилди.\nЎзбекистон ушбу индексда ўрнини бироз яхшилаб, 25 балл тўплади. Мамлакат 180 давлат ва ҳудудлар орасида 153-ўринни эгаллади (ўтган йилги кўрсаткич - 158-ўрин).\n0 баллдан (жуда юқори даражадаги коррупция) 100 баллгача (жуда паст даражадаги коррупция) бўлган шкала бўйича баҳолаш рейтингидан иборат коррупцияни қабул қилиш индекси давлат секторидаги коррупция ҳақида экспертлар берган баҳоларга асосланади.\nРоссия, бир йил олдин бўлгани каби, 180 ўриндан 137-поғонани эгаллади. Ўтган йилга нисбатан рейтингда энг катта сакраш Арманистон томонидан амалга оширилди. Агар 2018 йилда мамлакат 101-ўринни эгаллаган бўлса, янги рейтингда у 77-ўринга кўтарилиб олди.\nБолтиқбўйи мамлакатлари орасида Эстония энг юқори ўринни эгаллади (18), ундан кейин Литва (35), сўнг Латвия (44-ўрин) бормоқда.\nГрузия бу йил бир неча позицияни йўқотиб, 44-поғонадан жой олди. Беларус ўтган йили 70-ўринни эгаллаган бўлса, бу йил 66-ўринда қайд этилди. Украина рейтингда пасайиб, 2017 йил ҳолатига қайтди - 126-ўрин. Рейтингда унинг қўшниларига Қирғизистон ва Озарбойжон айланди. Қозоғистон рейтингда бироз кўтарилди (124-ўриндан 113-ўринга). Тожикистоннинг позицияси ўзгаришсиз қолди (153-ўрин). Туркманистон рейтингда янада пасайди - 161-ўриндан 165-ўринга.\nРейтинг етакчилари деярли ўзгармади. Биринчи поғонада - Янги Зеландия ва Дания, рўйхат охирида - Сомали, Жанубий Судан ва Сурия.\nБухоро тиббиёт институтида йирик коррупцияга қўл урилгани айтилмоқда. ОТМ буни рад этди, баъзи саволлар очиқ қолди


«Самарали солиқ тизимида имтиёзларга ҳожат йўқ» — Юлий Юсупов – mulkdor.com\nAugust 6 2017, 04:08 БизнесБиржаИнвестицияИқтисодИқтисодиёт луғатиИқтисодиёт хабарлариКоррупция\nБугун, 16:49 Иқтисодиёт Интервью\nМустақил эксперт, Иқтисодий ривожланишга кўмак маркази директори Юлий Юсупов «Газета.uz”га берган интервьюсида Ўзбекистон солиқ тизимининг асосий муаммоларини санаб ўтиб, уларни ҳал этиш йўлларини таклиф қилди.\nЮлий Юсупов икки йўналиш: 1) маркетинг тадқиқотлари ва консультация (бозорларнинг кенг спектри бўйича), 2) иқтисодий тараққиёт, бизнесни ривожлантириш ва иқтисодий сиёсат соҳаларида тадқиқот ва консультация (кенг доирали йўналишлар бўйича) бўйича Марказий Осиё давлатларида тадқиқот ва консультация ишларида катта тажрибага эга. Ўқитувчилик ҳамда лойиҳалар ва ташкилотларни бошқаришда катта тажриба тўплаган. Кўплаб халқаро ташкилотлар: БМТТД, ЕТТБ, ХМК, Жаҳон банки, ЮСАИД, GIZ, ЕХҲТ, ЮНИСЕФ, ЮНЕСКО ва бошқаларда фаолият олиб бориш учун ёлланган. ЕТТБ лойиҳалари ва дастурлари бўйича халқаро консультант сифатида тез-тез жалб этиб турилади. Қатор ўқув дарсликлари ва монографиялар муаллифи, 10 дан зиёд таҳлилий ҳисоботлар, даврий нашрлар ва тўпламлардан 70 дан ортиқ мақолаларни чоп эттирган.\n— Президентнинг яқинда (18 июлда) қабул қилинган фармонида Ўзбекистон солиққа тортиш тизими жуда мураккаб ва етарлича самарага эга эмаслиги айтиб ўтилган. Сизнинг фикрингизча, бу нимани англатади?\n— Келинг, солиқ тизимимизнинг асосий муаммолари бўйича борамиз. Эҳтимол ҳайратланарли нарсаларни айтиб берарман. У жуда дахшатли ва ҳар куни иқтисодиётимизни емириб бормоқда. Агарда биз рақобатбардош иқтисодиёт яратишни хоҳласак, бутун солиқ тизимини кескин ўзгартиришимиз даркор. Энг асосий муаммолар:\nБиринчидан, иқтисодиётга юклатилган юқори солиқ юкламаси. Солиқ юкламаси, бу — солиқларнинг ЯИМдаги улуши кўрсаткичи. Бу ерда нафақат солиқларни, балки бюджет ва бюджетдан ташқари жамғармалар — пенсия, йўл ва бошқаларга ажратилаётган барча ажратмалар ҳам ҳисобга олинади. Бизда бу кўрсаткич — солиқларнинг ЯИМдаги улуши — сўнгги йилларда 30−35% даражасида сақланиб турибди. Бу кўпми ёки кам? Жавоб унинг нима билан солиштирилишига боғлиқ. Агарда Шимолий Европа, Ғарбий Европа мамлакатларини олсак, бу унчалик кўп эмас — Голландия, Швецияда солиқ юки янада баландроқ.\nБироқ бундай таққослаб бўлмайди. Бой давлатлар билан эмас, балки тараққиётнинг ўхшаш даражасидаги мамлакатлар билан солиштириш керак. Чунки давлат қанчалик бой бўлгани сари унда ўртача солиқ юкламаси баландроқ бўлаверади, бойлар кўпроқ тўлай оладилар. Қашшоқ давлатлар ўзларига бундай ҳашаматни раво кўра олмайди, чунки агар у ерда солиқлар баланд бўлса, улар рақобатга дош бера олмайди, шунинг учун улар аввало бойларга етиб олиши керак.\nБизнинг даражамиздаги тараққиётга эга ва муваффақиятли ривожланиб бораётган давлатлардаги ҳолатга назар ташласак, уларда солиқ юкламаси 20−25 фоиздан ошмайди. Биз учун энг мақбули 20 фоиз, яъни ҳозиргидан 1,5 баробар камроғи. Бу биринчи муаммо. Мадомики иқтисодиётдаги солиқ юкини камайтирмас эканмиз, маҳсулотларимиз рақобатбардош бўлмайди.\nАйрим Осиё мамлакатларида давлат бюджетлари ва бюджетдан ташқари жамғармаларнинг 2015 йилдаги даромадлари. Манба: Осиё тараққиёт банки.\nИккинчи муаммо — солиқ юкининг нотенг тақсимланиши. Умумий солиқ юки жуда баланд, бироқ кимдир камроқ, кимдир эса кўпроқ тўлайди. Агарда соҳалар бўйича кўриб чиқсак, қишлоқ хўжалиги камроқ тўлайди, чунки давлат фермерлардан маблағларни бошқа даражада йиғиб олади — пахта ва буғдойини давлат буюртмаси бўйича арзон нархда сотиб олади. Бу ерда камроқ тўланади, демак бошқа соҳалар мос равишда солиқларни кўпроқ тўлайди.\nСолиқ юкида солиқ режимлари даражасида катта бўшлиқлар ҳам мавжуд. Умумўрнатилган режим доирасида корхоналар 20 дан зиёд солиқларни, ҚҚСдан бошлаб, даромад солиғигача тўлаши лозим, етарлича кўп миқдордаги солиқлар. Соддалаштирилган солиқ режими ҳам мавжуд. Бунда ягона солиқ тўлови асосий солиқ ҳисобланади, у умумий даромад, яъни тушумдан тўланади.\nМазкур солиқ режимлари ўртасида солиқ юкламасидан ўта улкан бўшлиқ мавжуд. Масалан, корхонада 100 киши ишлар эди, яна бир ходимни ёллашди ва 101 киши бўлишди. Натижада кичик корхона бўлмай қолди. Кичикдан йирик корхонага ўтишда сизнинг солиқ юкингиз 3−8 мартагача ортиши мумкин (соҳа ва ҚҚС тўловчиларига етказиб берувчи эканингизга боғлиқ равишда). Бу беъманилик, бошқа ҳеч нарса эмас. Соддалаштирилган солиқ режимлари бор, бироқ бунчалик катта фарқ билан эмас! Фарқ умумўрнатилган режим фойдасига бўлиши ҳам мумкин, чунки соддалаштирилган режимдан кўзланган маъно солиқлар паст бўлиши учун эмас, балки солиқ маъмурчилиги соддароқ бўлиши учун — улар содда бўлса ҳисобчиларни ёллашга ҳожат қолмайди, тадбиркорнинг ўзи ҳисоб-китоб қилади ва солиқ ҳисоботини топшираверади.\nБиздаги соддалаштирилган тизим, бу — тўлаш, умуман олгандан имконсиз бўлган умумўрнатилган солиқ юкидан қочиш имкониятидир. Ким умумўрнатилган тизим бўйича солиқларни тўлиқ тўлаётганига назар ташласак, улар — қазиб олинувчи ёки қайта ишланувчи табиий ресурсларга «ўтириб олган», яъни маҳсулотларига табиий рента деб аталувчи қиймат қўшилган корхоналар бўлиб, улар барча солиқларни ўз ҳисобларидан тўлай оладилар. Ёки улар автосаноатга ўхшаш монополистлар бўлиб, ушбу барча солиқлар харидорлар зиммасига юклаб қўйилган бўлади. Ёхуд бу корхона солиқлардан озод қилинган.\nБир неча корхонадан бошқа ҳеч ким ўта юқори солиқ юки сабабли тўлай олмайдиган умумўрнатилган тизимни нима қилиш керак, деб сўрашади. Солиқлар сонини кескин камайтириш керак, беш-олтитаси етарли. Кичик корхоналар умумўрнатилган тизимга бажонидил ўтиши ва ўса олиши учун солиқ юкини ҳам пасайтириш лозим.\nКичик бизнес, бу — яхши, бироқ кўплаб соҳаларда рақобатбардош бўлиш учун ўсиш керак. Миқёс эффекти деган нарса бор — ҳамма соҳаларда эмас, балки кўпларида. Ишлаб чиқариш харажатларини камайтириш ва сифатни ошириш учун ишлаб чиқариш миқёсини кенгайтириш, кучлироқ ускуналардан фойдаланиш лозим. Катта миқёслар ўртача чиқимларни қисқартириш ва маҳсулот сифатини оширишга имкон яратади, яъни рақобатбардошлиги ортади. Бизнинг солиқ тизимимиз эса корхоналаримизга миқёсларни оширувчи афзалликлардан фойдаланишга тўсқинлик қилади. Бу бизни ривожлантириш учун фалокатли ҳолат ҳисобланади.\nУчинчи муаммо — меҳнатга юқори солиқ солиниши. Агарда сиз унча кўп бўлмаган 500 минг, 1 миллион сўм ойлик олсангиз ҳам, бу пуллар нархлар олдидан катта бўлмай қолган, барибир меҳнатингиз учун кўп солиқ тўлашингиз керак. Кўп солиқ солинадиган ривожланган мамлакатларда бундай маош ёки кам ойликдан мутлақо солиқ олинмайди. Бу ерда эса тадбиркор сизга 1 миллион сўм ойлик бериши учун бюджетга 600 минг сўмга яқин пул ўтказиб бериши керак. Агар ойлик баланд бўлса, солиқ юки янада ортади.\nБу бир неча ўринларда нотўғри ҳисобланади. Биринчидан, бундай баланд солиқлар ноқонуний йўлларни рағбатлантиради, «конверт» усулида тўлаган осонроқ. Умумий солиқ юкининг баландлиги, меҳнатга солинадиган солиқларнинг юқорилиги «қора» иқтисодиётни рағбатлантиради. Иккинчидан, бундай баланд солиқ юки билан тадбиркорга кўп одамларни ёллаш бефойда бўлиб қолади ва у сермеҳнат эмас, балки одамлар камроқ бўлган серкапитал ишлаб чиқаришни йўлга қўйишга ҳаракат қилади. Бу нотўғри, чунки бизда ишчи кучи кўп, ишсиз одамларимиз хорижда меҳнат қилишга мажбур бўлмоқда. Солиқ тизимимиз эса кўпроқ одамларни ёлловчи сермеҳнат ишлаб чиқаришни эмас, балки серкапитал ишлаб чиқаришни кенгайтиришни ривожлантирмоқда.\nТўртинчи муаммо сотишдан олинадиган солиқлар (билвосита солиқларнинг бир тури) билан боғлиқ. Сотишдан олинадиган солиқ барча ерда бор, аммо унинг нозик жиҳати ушбу солиқнинг қандай ўрнатилганида. Оддий маҳсулотни ишлаб чиқариш учун битта корхона кифоя қилади — хом ашёни олади, қайта ишлайди ва сотади. Аммо мураккаброқ ишлаб чиқариш бир неча корхоналарнинг узун занжирини ташкил этишни тақозо этади. Уларнинг ҳар бири қўшилган қийматнинг ўсишида иштирок этади.\nАгарда солиқ умумий тушумга ўрнатилган бўлса, ҳар бир босқичда сизни солиқ атрофингизни қуршаб бораверади: сиз пахта ишлаб чиқардингиз — солиқ тўлайсиз, ип-газлама тайёрлашди — солиқ тўлашди ва газлама тўқишди, яна солиқ, тайёр кўйлак нархи эса барча солиқлар билан тилла баҳосига етиб борди. Агарда компьютер ишлаб чиқарсангиз борми, бундай солиқ тизими билан унинг баҳоси олмос билан тенглашади.\nШунинг учун бутун дунёда сотишдан олинадиган солиқ қўшимча қийматни яратишнинг барча босқичларидаги тушумлардан эмас, балки сотишнинг сўнгги босқичида (яъни чакана савдода) солинади. Масалан, Япония ва АҚШда мазкур амалиёт занжирнинг барча босқичларида қўлланилади, бироқ маҳсулотнинг умумий нархи билан эмас, балки қўшилган қиймат — ҚҚС билан. Бундай ҳолатда сиз ишлаб чиқариш жараёнида қўшилган қиймат учунгина солиқ тўлайсиз. Пахтани 100 сўмга сотиб олиб, 120 сўмга ип-калава тайёрлайсиз, бунда ҚҚС 100 сўмга эмас, балки 20 сўмга қўшилади холос.\nНатижада занжир узунлиги солиқларнинг умумий миқдорига таъсир кўрсатмайди, яъни иккиламчи, учламчи ваҳоказо солиқлар йўқ.\nБиздаги вазият эса бутунлай ноодатий. Бизда ҳам ҚҚС бор, бироқ ишлаб чиқаришнинг барча босқичларида умумий тушумга солинадиган солиқлар ҳам сақланиб қолади. Умумий солиқ солиш тизими бўйича корхона 20 фоиз ҚҚС тўлайди, бироқ умумий тушумдан яна солиқ тўлайди — пенсия, йўл, мактаб жамғармаларига ажратмалар, умумий тушумдан 3,5 фоиз, бу — жуда катта рақам.\nИдеалда эса ҚҚС тўланса, умумий тушумдан солиқ тўланмаслиги керак. Бундай солиқ тўлаш тартибида меҳнат тақсимоти, ихтисослашув, юқори қўшилган қийматга эга маҳсулотлар яратиш имкониятларини йўққа чиқарасиз. Бундай солиқ тизими мамлакатни хом ашё дахмазасига дучор қилади, энг яхши ҳолатда —ип-калава ишлаб чиқарилади, бироқ рақобатбардош тайёр маҳсулот эмас.\nАгарда сиз соддалаштирилган солиқ солиш тизимида бўлсангиз, ягона солиқ тўлови — бу ҳам умумий тушумга солинадиган солиқ ҳисобланади, у ерда барча ушбу солиқни тўлайди ва у ерда мураккаб занжирни яратиш керак эмас. Мен мазкур соддалаштирилган режимни бекор қилишга чақирмайман, балки корхона умумўрнатилган солиқ солиш тизимига ўтишлари ва ҚҚС тўловчиларига айланишларини хоҳлайман. Ҳозирча биздаги барча корхоналар соддалаштирилган режимда экан, занжирни барпо этиш имконсиз.\nАгарда сиз умумўрнатилган режимда бўлсангиз, занжирларни ҳам барпо этиб бўлмайди. Чунки умумий тушумга солинадиган солиқ мавжуд. Бизнинг шароитда ҚҚС ўз қарама-қаршилиги — умумий тушумга солинадиган солиққа ҳам айланади, чунки ҚҚС ҳисоб-китоблар устига қурилган (бирор маҳсулот сотганингизда дастлаб маҳсулотнинг барча қийматидан ҚҚС тўлайсиз, сўнгра аввалроқ занжирнинг бошқа иштирокчилари тўлаган ҚҚС ҳисобини ҳам қилишингизга тўғри келади). Бизнинг иқтисодиётимизда ҚҚС тўловчилари жуда кам, барчаси соддалаштирилган режимга қочиб ўтишган ва шу сабабдан мазкур занжирда доимий равишда фарқлар вужудга келади: ҳаттоки кимдир ҚҚС тўлаган бўлса ҳам сизга етиб келгунича ҳеч бўлмаса битта оралиқ пайдо бўлади ва сиз ўша ҚҚС учун ҳам тўлов қилишингизга тўғри келади. Ва сизнинг ҚҚС умумий тушумнинг 20 фоизига яқинлашади — бу жуда катта солиқ!\nМавжуд солиқ тизими туфайли на кичик бизнес ўса олади (миқёс), на қўшилган қийматни яратишнинг узун занжирини қура олади (ихтисослашув). Қарийб барча замонавий рақобатбардош ишлаб чиқариш эса мазкур икки эффектдан фойдаланишга асосланган. Яъни бизнинг солиқ тизимимиз бизнесимизни самарасиз ва рақобатга чидамсиз ҳолатга келтириб қўйган.\nВа бешинчи муаммо солиқ маъмурчилиги масалаларига алоқадор. Улар солиқ солишнинг ўта мураккаб даражаси билан боғлиқ. Агарда солиқ тизими ислоҳ қилинса, солиқ маъмурчилигидаги кўплаб муаммолар бартараф этилган бўлар эди.\n— Фармон билан тузилган солиқ қонунчилигини такомиллаштириш бўйича ишчи комиссия нималарга эътибор қаратиши лозим? Қандай босқичларни ажратиб олиш лозим?\n— Солиқ тизимимиз босқичма-босқич ислоҳ қилишга яроқли эмас, у бир вақтда, бутунлай ва тўлиқ алмаштирилиши керак. Иқтисодиётимизни ҳамма томондан қоплаб олган бу маҳлуқни қандай қилиб босқичма-босқич ислоҳ қилиш мумкинлигини тасаввур қила олмайман. Уни ҳеч ким атайин ўйлаб топгани ҳам йўқ, у ўз-ўзидан, кўп ҳолларда энг яхши истаклардан пайдо бўлди. Пул етмайдими — келинглар, янги солиқ жорий этамиз. Тадбиркорлар тўлай олмаяптими — келинглар, уларни солиқлардан озод қиламиз ёки янги режим ўйлаб топамиз.\nҲеч бўлмаса умумўрнатилган режимни кескин ўзгартириш керак, ҳамма ҳал қилувчи муаммолар ўша ерда. 20 дан зиёд солиқлардан 5−6 тасини қолдириш керак, Грузия 2004—2005 йилларда қилгани каби. Солиқ ставкаларини пасайтириш, бизнес учун мақбул ҳолга келтириш лозим. Табиий рентани чиқариш ташлашни истасангиз, тадбиркорлар учун махсус режим ташкил этинг ёки улар учун махсус солиқлар жорий этинг. Бироқ қолган корхоналарни ўз ҳолига қўйинг, улар учун мақбул солиқ юкини яратинг.\n— Солиқ имтиёзлари ҳақидаги фикрингиз қандай?\n— Самарали солиқ тизими учун имтиёзларнинг кераги йўқ. АҚШда бизнес ташкил этсангиз, бир неча солиқлар бор, барча оддий ва ҳаммабоп. Камроқ солиқ тўлашни истайсизми, мос келадиган солиқ тизимига эга штатни топинг. Ҳеч ким сизга имтиёз бермайди.\nМислсиз даражадаги имтиёзларнинг мавжудлиги солиқ тизими ишламаётганидан дарак беради. Айнан ушбу солиқларни тўлаш имкони йўқлиги учун имтиёзлар берилади.\nБироқ имтиёзлар фақатгина солиқ тизимининг заифлигидан далолат бермайди. Улар жуда хавфли ҳамдир. Имтиёзлар корхоналарга нотенг шароитлар яратади (кимгадир имтиёз тегади, кимга эса йўқ). Натижада ривожланиш двигатели ҳисобланган рақобат вайрон бўлади. Нотабиий ҳолат вужудга келади: энг кучлилар эмас, балки «безорилар» яшаб қолади.\nВа бу иқтисодиётимиздаги рақобатбардошлиликнинг паст даражада эканига яна бир сабаблардан бири. Шунинг учун вазифамиз солиқ тизимини шундай яратиш керакки, ҳеч қандай имтиёзларсиз ишлаш мумкин бўлсин.\n— Микрофирмалар ва кичик корхоналар учун ягона ижтимоий тўлов 25 фоиздан 15 фоизга туширилганидан сўнг уч йил ичида бюджет 400 млрд сўм камроқ даромад кўрди. Бироқ янги иш ўринлари етарлича яратилмади. Бу ҳақда яқинда молия вазири ўринбосари айтиб ўтди.\n— Бу умумий масалаларни ҳал этмасдан туриб хусусийларга ўтмаслик кераклигини англатади. Солиқ ставкалари туширилиб, бюджетга тушум ортишини ифода этувчи Лаффер эффекти иш бериши учун, биринчидан, мавжуд умумий солиқ юкламаси сезиларли даражада ўзгартирилиши лозим. 10 фоизга қисқартириш тадбиркорларда «конвертларда» тўлаётган даромадларни қонунийлаштириш ва кўпроқ расмий ишчиларни олиши учун етарлича рағбат уйғотмади.\nҲал қилувчи муаммо, масалан, корхона кўпроқ ишчиларни ёллашни хоҳламаётганида бўлиши ҳам мумкин. Чунки уларни ёлласа, улар умумўрнатилган солиқ солиш тизимига ўтказилади ва натижада уларни шунчаки ёпишга тўғри келади. Агарда Лаффер эффектига эришишни истасангиз, солиқ юкини сезиларли даражада камайтиришингиз керак.\nИккинчидан, бизнесни ривожлантириш хоҳишига фақатгина солиқлар таъсир кўрсатмайди. Барча инвестицион муҳит ўзгартирилиши лозим. Солиқ тизимидан ташқарига чиқар экансиз, кўплаб саволларга дуч келасиз: банк билан ўзаро алоқалар, конвертация, «нақд-нақдсиз» ҳисоб-китоб муаммоси, лицензия, рухсатномалар олиш, текширувлар, коммунал тармоқларга уланиш, газ ва электр билан таъминлаш муаммолари. Аксарият корхоналар ушбу муаммолар ҳал этилмагани сабабли тўлиқ қувват билан ишлаётгани йўқ ёки тўхтаб қолмоқда. Шунинг учун бу ерда солиқни камайтирганингиз ёки камайтирмаганингиз билан ҳеч нарса ўзгармайди. Комплекс ёндашув керак. Улар бўлса кичик бизнесга навбатдаги имтиёзларни бериб, умумўрнатилган ва соддалаштирилган тизимлар ўртасидаги оралиқни янада катталаштиришди.\nБарча солиқ тизимларини буткул қайтадан кўриб чиқиш лозим. бунда бошқа ислоҳотларни ҳам ўтказиш керак: валюта, банк, пул билан мулоқот, маъмурий, аграр ваҳоказо.\n— Миллий бизнесга «солиқ таътили» тушунчаси татбиқ қилинди. Бизнинг шароитда ушбу воситага эҳтиёж қай даражада?\n— Бу навбатдаги имтиёз. Солиқ таътиллари бошловчиларга тез-тез тақдим этилади — қанчадир муддат солиқлардан ва текширувлардан озод қилинади. Бу мантиқий. Аммо бу ерда бир муаммо вужудга келиши мумкин. Корхона бир йил давомида ишлайди, таътил тугаганда эса ёпилади ва янгиси очилади. Бу орқа томони. Қайтараман, бу ерда муаммо имтиёзларда эмас. Солиқ тизимини оддий, шаффоф ва бизнес учун малолланмайдиган ҳолга келтириш керак. Шунда ҳеч қандай имтиёзларга ҳожат қолмайди.\n— Даромад солиғининг қайси бири афзалроқ —текисми ёки ўсиб борувчи?\n— Россия, Қозоғистон, Грузия ва бошқа кўплаб мамлакатлар тажрибаси даромад солиғининг текис шкаласига ўтилгани яхши самара берганини кўрсатди. У оддий ва меҳнатга солинган умумий солиқ юкининг камайишини англатиб, биз учун жуда муҳим.